
fitam Brunonis optimi viri, animo factisque ad 
Ottonis fratris magnitudinem proxime accedentis, 
amicus ei et in caihedra Coloniensi successor Folc- 
marus sive Poppo, Ruotgero clerico Coloniensi 1 et 
praecipuo defuncti familiari et comiti 2 scribendam 
iniunxit Quo munere vir talibus amicis dignus, lit- 
terarum Romanarum* et Graecarum peritus, iudicio 
rectus 4 rerumque calamo tradendarum apprime gna- 
rus, absque mora functus^ librum egregium, et Si- 
geberto monente luculenter scriptum y qui tamen non- 
numquam propter brevitatem intentiori animo legen- 
dus est, Folcmaro obtulit. Opus igitur anno 966. 
aut 967. 5 intra biennium post Brunonis obitum et 
paulo ante Widukindi res gestas Saxonicas 6 et 

1) praef. et cap. 13. „huius sancti cleri senatus", — Eum 
scholarum magistrum fuisse, Leibnitius coniecit; congregationi 
S. Pantaleonis adscriptum fuisse, ex verbis cap. 47. haud neces- 
sario efficitur. 2) c. 4: sicut ab ipso . . hoc saepius ruminante 
didicimus , c. 29. 30. 37: in acie vidimus, c. 43: Wicfrido episcopo, 
ut ipse testis est: ibidem inter clientulos , archiepiscopi in itinere 
Gallico comites, fuisse yidetur. 3) e. g. Terentium noyit 

c. 39. 4) cf, e. g. quae de Friderico archiepiscopo Moguntino 

cap. 16, de Heinrico duce eiusque adversariis cap. 17. dicit. 

5) Bruno d. 11. Oct. 965 obiit, Folcmarus d. 18. Iul. 967. Ann. 
Colon. et Thietmar. — Necrologium tamen Fuldense a. 969 inter 
alios Bobbonem archiepiscopum obiisse tradit; et Ruotgerus infra 
cap. 42. Mahthildam divam matrem vocat, unde dubitari posset, 
an liber ante eius obitum d. 2. Id. Mart. a. 968 absolutus fuerit. 

6) nec tamen Widukindus Ruodgeri libro usus, eodem animo 
Brunonem Iaudat II. 36. cf. I. 31. 

Hrotsuithae panegyricum 7 , quibuscum in laudibus Bru- 
nonis congruit, absolutum, praecipuam sibi fidem con- 
ciliat, et interprimos aevi illius fontes referendum, sta- 
tim utprodiit doctis viris plurimum sese commendavit. 
Siquidem Folcuinus abbas^ingestis abbatumLobiensium 
nostrum ad verbum paene ducem secutus est, et Thiet- 
marus Brunonem in cunctis divinitus humanitusque 
proficuitatibus pollentem celebrans 8 , quominus de innu- 
merabilibus tanti viri ingenuis actibus plura profer~ 
ret, se libro de nobili eius conversatione scripto pro* 
hiberi dicit. Eodem tempore auctor vitae Mahthil- 
dis reginae^ et saeculo post Sigebertus 10 nostrum 
exscripserunt ; Hermannus Contractus 11 ; Aegidius 
Aureaevallis monachus 12 , et Trithemius eum nove- 
rant; nec apud Colonienses latuisse auctorem tantis 
eorum memoriae titulis commendatum, altera Bru- 
nonis vita testatur, saeculo XIII. conscripta. Editio- 
nem nostram post priores Surii y Leibnitii et Byei 
curas ope codicum trium, omnium scilicet qui un- 
quam innotuerunt: 

1) C. bibl. ducalis Guelferbytanae mbr. sec. XI. 
in fol. inter Augusteos 76 ; 14 signati. 

2) C. bibl. regiae Bruxellensis, olim S. Panta- 
leonis Coloniensis, numeris 329 — 341. signati^jmem- 
branacei in fol. sec. XV. 

3) C. bibl. regiae Bruxellensis N. 7460. olim 
Vallicellianae saec. XIII. institui. 

7) v. 53 sqq. — cf. et vitam Iohannis Gorziensis cap. 116. 
8) H. 15. 9) cap. 9. 10) vita Deoderici c. 1. SS. ecclesiast. 
c. 130. chronicon ad a. 953 — 965. 11) a. 965. neque tamen 
librum habuisse videtur. 12) Gesta epp. Leod. e. 34. 

INCIPIT PRAEFATIO VITAE DOMNI BRUNONIS 
COLONIENSIS ARCHIEPISCOPL 

Domino in Christi grcttia beatissimo atque in 
omni splendore sapientiae perfectissimo Folcmaro ar~ 
chiepiscopo Ruotgerus, servorum suorum ultimus, 
verae claritatis gloriam sempiternam. Imposuit sanc- 
titatis vestrae reverentia super caput meum gravem 
quidem sarcinam, set pro captu parvitatis meae dul~ 
cem admodum et iocundam ; videlicet ut vitam mi- 
rabilis et magnifici archiepiscopi Brunonis, qua po- 
tuerim sermonis fdcultate^ describerem. Cui virtus 
laudem contulit, quam^ ut ipse meruit, stili mei of~ 
ficium implere non potuit. De ipso tamen quomodo- 
cumque loqui^ quia vos iussistis, delectabile fuit. Qui 
ab initio sic fuit animatus, ut non magis sua causa 
se putaret natum, quam nostra reique publicae pro~ 
creatum. Fecit omnino plurima et prope infinita, 
quae digna fuerunt sempiterna memoria; set non ex~ 
pectet auditor aut a me aut a quolibet haec omnia 
explicanda. Quod si quis fideliter et vere agendum 
promitteret, singulos quos pueritiam praetergressus 
vixit annos propriis et his utique spaciosis codicibus 
insigniret. Aestimo igitur multos longe lateque hac 
occupatos industria, ut gesta eius his etiam qui post 
futuri sunt, partim scribendo partim commemorando 
transmittant. Non enim in una provincia aui in uno 
negotiabatur regno ; omnium quos adire poterat salu- 
tem benivolentiae atque laboris studiique sui quaere- 
bat commertio. Non desunt plurimi qui hoc laute et 
prudenter exequi possint, cum y etsi nulli alii tales 
valeant repperiri, in solis eius discipulis omne stu- 
diorum et eloquentiae genus adhuc recenti eius me- 
moria ita per multa terrarum loca floreat, ut maxima 
rerum gestarum insignia non enarrare modo, verum 
et exornare sufficiat. Quot quantosque de alumnis 

tanti viri episcopos, quantos in quacumque ecclesia- 
sticae professionis disciplina probatissimos novimus^ 
qui eum et familiarius noverunt, et perfectius illu- 
stribus monumentis vitam eius declarare potuerunt! 
Set qui sum ego, qui votis vestris, dominorum excel- 
lentissime, ausus fuerim contraire? Feci ergo quod 
potui, quomodo potui, non praesumens de scientia, 
set fiduciam qualemcumque retinens in obedientia. In 
quo etsi minus possibile mihi visum est id explere 
quod aggressus sum^ praecepti tamen vestri dignita- 
iem ita venerari semper et amplecti animum induxi, 
ut impossibilitatis meae oblitus, in manibus vestris 
sim oculis et animo totus. Hinc ego largifluae pie- 
tati vestrae supplico, ut quod huic operi meo deesi 
in pompa ornatuque sermonis : suppleat in auribus ve- 
stris eius commendatio^ quem pro merito virtutis tam 
suaviter amastis. Beatitudinem vestram Deus omni- 
potens ad sdlutem nostram diutissime incolumem et 
benevalentem conservare dignetur. 

INCIPIT VITA DOMNI BRUNONIS ARCHIEPISCOPI. 

1. Sapientiae nimirum est, scire unde sit donum 
quod quis accepit; ne a se sibi hoc esse, aut a 
Deo quidem sed sibi debitum^ putet. Si enim quae- 
rimus quid nobis debeatur, nihil invenimus nisi sup- 
plicium. Misericordia autem Dei praerogavit nobis 
gratiam, ut haberet, quibus redderet gratiam pro 
gratia; et hoc iam esset debitum, quia Deus voluit^ 
non quia homo meruit. Quid enim habes, ait apo- 
stolus 1 , quod non accepisti? Si autem accepisti, quid 
gloriaris, quasi non acceperis? Ineffabili igitur provi- 
dentia bonitatis Dei collatum est electis eius, ut et 
gratis copiosis gratiae muneribus ditentur, et tamen 
hoc ipsum, quo munerantur, quodammodo per gra- 
tiam mereantur; alius sic, alius vero sic, unusquis- 
que secundum quod in eo operatur unus atque idem 

1) 1 Cor. 4, 7. 

spiritus, dividens singulis prout vult 1 . Soli Unige- 
nito non ad mensuram dat Deus Spiritum* In ipso 
namque^ ut ait apostolus 2 , habitat omnis plenitado 
divinitatis corporaliter ; membris eius pro sua eui- 
que voluntate partitur; quibus habundanter omnia 
dat ad fruendum, videlicet se ipsum^ ut sit Deus 
omnia in omnibus 3 . Dispar haee claritas et diversa 
donorum largitas nunc est admirabilis quaestio., quan- 
doque erit honorabilis pulcritudo et ornatus domus 
Domini, de qua dicitur 4 Deo : Sancturn est templum 
tuum, mirabile in aequitate. 

2. Compertum est nuper a plurimis in venera- 
bili Coloniensis aecclesiae archiepiscopo Brunone 
piae memoriae, et satis a prudentioribus intellectum, 
horno homini quid praestet, vel excellat. Cuius 
plerique dicta et opera, qui familiarius eum nove- 
rant, satis admirari nequibant. Erant enim in uno 
illo homine res valde dissimiles: natalium nobilitas, 
honorum dignitas, scientiae^ quae inflare sblet^ tanta 
sublimitas, ut nihil supra, animi vero et habitus 
humilitas, quantum a sagatioribus discerni potuit, 
ut nihil infra putares. Nam media caritate constrata 
^unt. Arridebant ei omnia quae ad fastum suppe- 
terent, quae a se semper studiosissime vigilantis 
rnanu discretionis abegerat Ita aliud ad oculos 
hominum, aliud ad testem cordium exhibebat. Cuius 
conversationis exemplo plurimos salubriter institui 
posse credimus, si eandem strictim a puericia re- 
petamus. Habent enim in illa mediocres et humiles 7 
unde convalescant; elati contra et divites, unde ob- 
stupescant. Attavorum eius attavi usque ad homi- 
num memoriam omnes nobilissimi; nullus in eorum 
stirpe ignotus, nullus degener facile repei^itur; hic 
tamen omnes, salva augustorum et regum excellen- 
tia, omnino perspicacissime liniamentorum gratia, 

1) 1 Cor. 12, 11. 2) Coi. 2, 9. 3) 1 Cor. 15, 28. 4) Psal 
64, 5 6. 

artium gloria, et omnigena animi superabat indu- 
925? stria: natus eo tempore, quo pater eius Heinricus 
rex gloriosus, perdomita barbarorum saevitia, re- 
presso etiamintestinae cladispericulo, diruta magno 
studio reaedificabat, et volentem populum iusticiae 
frenis in tutissima et optatissima demum pace rege- 
bat. Ita nativitatis eius tempus iam quasi futura 
bonae voluntatis eius insignia praeferebat. Nam 
cum omne quod bonum esset vivacissime semper 
appeteret, pacis donum quasi nutrimentum et orna- 
mentum quoddam caeterorum virtutum sollicitius 
expetivit, quod bonis omnibus profuturum praesci- 
vit. Tranquillitatis enim tempore nutriri debent et 
solidari virtutes, ut perturbatione qualibet ingruente, 
a status sui vigore hominem emolliri non desinant. 

3.Nimislongumestpix>sequi,quomodomemoratus 
rex, pater huius magni viri de quo agimus, ad illam 
tam gratae pacis serenitatem pervenerit^ cum ipse 
omnia regni spacia et continuis finitimorum incur- 
sionibus et gravissimis inter cives etiam et cogna- 
tos dissensionibus concussa et atrociter vexata re- 
pererit. Hinc etenim saeva Danorum gens terra 
marique potens, inde centifidaSclavorum rabies bar- 
barorum frendens inhorruit; Ungrorum nihilominus 
insecuta crudelitas, transgressa terminos Marahen- 
sium, quos sibi non longe ante impia usurpavit 
licentia, plerasque provintias regni eius ferro et 
igne longe lateque vastavit. Dies ante, quam huius 
mali materies narrandi deficeret. Trans Hrenum oc* 
cidentem versus nobis omnia rebellabant, ipsi certe 
regni adhuc angusti principes in sua viscera pene 
inremediabiliter Saeviebant$ quae omnia vel rese- 
care vel sanare nemo nisi praecipua virtute et sin- 
gulari praeditus industria posset. Set post aliquan- 
tulum temporis tautus timor per gratiam divinam 
invasit extraneos, ut nihil umquam eis esset formi- 
dabiliusj tantus amor colligavit domesticos, ut nihil 

umquam in quolibet potentissimo regno coniunctius 
videretur. 

4. Eo tempore generosa regum proles, annos 929. 
circiter quatuor habens, liberalibus litterarum stu- 
diis imbuenda Baldrico venerabili episcopo, qui ad- 
huc superest 1 , Traiectum 2 missa est. Ubi cum ipse 
disciplinabiliter^ utputa bonae indolis puer^ ingenio 
sagaci proficeret, invisa Nordmannorum tyrannides 
quasi per huiusmodi obsidem aliquantum refriguit 3 , 
et aecclesiae demum ceteraque aedificia, quorum 
ruinae vix extiterant, hac occasione restauratae 
sunt. Ita nulla suae aetatis spacia absque utili- 
tate sanctae Dei aecclesiae transigebat. Per ipsum 
enim, licet adhuc inscium^ iam christianus popu- 
lus ab hostibus liber, in Dei laudibus exultabat 
Deinde ubi prima grammaticae artis rudimenta per- 
cepii, sicut ab ipso in Dei omnipotentis gloriam 
hoc saepius ruminante didicimus, Prudentium poe- 
tam tradente magistro legere coepit. Qui sicut est 
et fide intentioneque catholicus, et eloquentia veri- 
tateque praecipuus, et metrorum librorumque va- 
rietate elegantissimus, tanta mox dulcedine palato 
cordis eius complacuit, ut iam non tantum exte- 
riorum verborum scientiam, verum intimi medul- 
lam sensus; et nectar ut ita dicam liquidissimum, 
maiori quam dici possit aviditate hauriret. Postea 
nullum penitus erat studiorum liberalium genus in 
omni Graeca vel Latina eloquentia, quod ingenii 
sui vivacitatem aufugeret. Nec vero, ut solet, aut 
diviciarum affluentia, aut turbarum circumstrepen- 
tium assiduitas, aut ullum aliunde surrepens fa- 
stidium ab hoc nobili otio animum eius umquam 
averit; ita ut mundiciam cordis eis attestaretur 
iugis meditatio et indefessum continuae exercita- 
tionis studium, cum iam penitus omnis huiusmodi 
affectit) transiret in habitum, sicut scriptum est 4 : 

1) Obiit a. 9T6. 2) Utrecht. 3) Liudpr. IV, 14. 4) Prov. 20, 11. 

Ex studiis suis intellegitur puer, si munda et si recta 
sint opera eius. Huc accedit, quod sicut fervorem 
animi sui non passus est aliorum desidia et levitate 
extingui aut superfluis vanisque corrumpi colloquiis^ 
ita libros, in quibus studuit, aut quoscumque prae 
oculis habuit, incaute refringi aut corrugari, vel 
quomodolibet minus diligenter tractari omnino aeger- 
rime tulit 5 nihil sane in his, quae ad se pertine- 
bant, neglegendum ducens; quoniam quidem, ut 
Salemon ait 1 : Qui minora neglegit, paulatim decidit 
5. Igitur postquam pater eius^ fundato et ad 
unguem pacato imperio, rebus humanis concessi% 
936. Otto filius eius maior natu, benedictione Domini 
auctus et oleo laeticiae unctus, magna voluntate et 
consensu principum regnare coepit, centesimo oc- 
togesimo octavo lustro, sexsagesimo tercio 2 indictio- 
num circulo ab incarnatione domini nostri lesu 
Christi; vir in quem spiritus Dei donum contulit 
singulare veritatis et fidei. Cuius virtutes si me 
narraturum promiserim, nimium mihi sumpserim 7 
et ferendus minime fuerim. Excedit enim laus eius 
et gloria, quicquid vel ipse Cicero sibi promitteret 
in facundia. Hic germanum suum Brunonem Deo 
dicatum, adhuc adolescentulum, honorabiliter v ut 
par fuit) e scolis in palatium evocavit, locum vi- 
delicet tam lucidissimo aptum speculo, ubi, quic- 
quid deforme per totum pene mundum esset^ in 
studiis liquidius appareret. Huc enim ex omnibus 
finibus eius confluebat totum quod sibi aliquid esse 
videbatur, nihilominus ab omnibus calumpnia qua- 
libet oppressis hoc asilum unicum petebatur. Ex- 
emplar ibi sapientiae, pietatis et iusticiae supra 
hominum memoriam eminebat. Inde reversi, qui 
sibi paulo ante domi videbantur doctissimi, rubore 
notati, rudimenta artium, quasi Nunc coepi dicentes 7 
aggressi sunt. Cui in laeva parte mamillae nil sa- 

1) Eccl. 19, 1. 2) id est intra annos 935940 - et 930-945. 

luit^ sese ab hoc quasi celso tribunali exinde ve- 
recundus abstinuit. Vas illud suum implevit Domi- 
nus spiritu sapientiae et intellectus. Nec suffecit 
ei in gazophilatium cordis sui colligere, quod in 
promptu habebat; peregrina insuper conduxit aenig- 
mata, et quicquid phylosophicum terrenisque sen- 
sibus remotissimurn sensit hoc undecumque con- 
traxit. Oblitteratas diu septem liberales artes ipse 
retexit. Quicquid historici, oratores, poetae et phy- 
losophi novum et grande perstrepunt, diligentis- 
sime cum doctoribus cuiuscumque linguae perscru- 
tatus est; et ubi magister excelluit ingenii veloci- 
tate, ibi se discipulum praebuit humilitate. 

6. Saepe inter Graecorum et Latinorum doctis- 
simos de phylosophyae sublimitate aut de cuiusli- 
bet in illa florentis disciplinae subtilitate disputan- 
tes doctus interpres medius ipse consedit, et dis- 
putantibus ad plausum omnium, qud nihil minus 
amaverat, satisfecit. Non enim examen improbum 
in illa castigavit trutina, nec se quaesivit extra; 
gloriam sibi aestimabat testimonium conscientiae 
suae. Spectavit hoc frequentius iudex in talibus falli 
nescius, rex orbis terrarum maximus, et qui regnum 
suum exterius fortitudinis et consilii vigore firma- 
vit, interius illud tali splendore vestivit., Horum 
spectator et ipse Deus creditur, cuius misericordia 
donum, quodcumque tribuit, custoditur. Quis enim 
a tanta et tam incomparabili altitudine prohiberet 
arrogantiam, nisi pius ipse suam adhiberet custo- 
diam? 

7. Israel episcopus Scotigena 1 , sub cuius magi- 
sterio illustrissimus hic de quo loquimur plurimum 
se profecisse testatus est, de moribus eius requi- 
situs a quibusdam, quos ipsi audivimus hoc idem 
sollicitius ruminantes et quasi pro oraculo habentes, 

1) forlasse idem quem a. 947. synodo Virdunensi pracsen- 
lem memorat Flodoardus in Annalibus } ,lsrahele Brtttone". 

sanctum eum adprime virum esse respondit. Satis 
laudabile scitumque doctoris de discipulo testimo- 
nium. Graeci, quibus aeque rnagistris usus est, ad 
tantam gratiam stupebant; digna nimirum de illo 
problematadomum suis civibusreportabantj quorum 
studium qiiondam fuis.se dicitur 1 , aut audire semper 
aliquid novi aut invenire. 

8. Milies interea per dies cogebatur calamitosis 
patrocinari, consulere afflictis, opem ferre miseris. 
Quae omnia sic administrabat, ut refugium factus 
egenis omnibus videretur. Ita cum esset in otio^ 
nemo fere magis videbatur in negotio; nec, cum 
esset in negotio, umquam cessabat ab otio. Lucu- 
brationibusintentissimusinveniendis^indictatu^quae- 
cumque sunt honestissima, acutissimus fuit Latia- 
lem eloquentiam non in se solum, ubi excelluit^ set 
et in multis aliis politam redidit et inlustrem. Nullo 
autem hoc egit supercilio, set cum domestico le- 
pore^ tum urbana gravitate. Post epulas, cum alii, 
et maiores etiam ut accepimus, paulo agunt remis- 
sius, ipse lectioni et meditationi vacabat attentius. 
Matutinum crepusculum nullo pretio vendidit, nec 
tunc se somno sollicitanti ullo modo credidit. Scur- 
rilia et mimica, quae in comoediis et tragoediis a 
personis variis edita quidam concrepantes risu se 
infinito concutiunt, ipse semper serio Iqctitabat: ma- 
teriam pro minimo, auctoritatem in verborum eom- 
positionibus pro maximo reputabat. Translaticiis 
usus est scolis, non corpore quidem set mente quie- 
tus. Quocumque enim circumagebantur tabernacula 
aut castra regalia, bibliotecam suam, sicuti arcam 
dominicam, circumduxit, ferens secum et causam 
studii sui et instrumentum, causam in divinis, in- 
strumentum in gentilibus libris; utputa doctus pa~ 
terfamilias, qui novit de thesauro suo proferre nova 
etvetera 2 . Nec in ipso itinere desidiae locus erat^ 

1) Act. 17, 21. 2) Matth. 13, 52. 

in turba, quod paucorum est, quasi solus erat. 
Confabulabatur namque utillimum aliquid cum quo- 
vis^ aut meditabatur id ipsum in quovis. 

9. Cum ad divinum ventum esset officium, ani- 
mum agebat intentum, brevi quidem set pura se 
oratione Domino commendans. His, quibus convixe- 
rat, habitu et gestu aliquando, mente aliud actitans, 
satisfecit. Non enim alites tam vere popularis esset, 
neque tam multis meliora persuasisset. Quicquid 
sacerdotum Domini aut perfectorum virorum quis- 
piam illo in tempore magnum in religione molieba- 
tur, hoc quasi solo quodam comite nitebatur; nec 
rebatur auctoritatem suam satis per se vehementem 7 
nisi hunc, quasi succenturiatum, nosset se in divina 
acie sustentantem. Servus autem Dei non medio- 
criter in incepto profecit ; rumores vulgi pro nihilo 
duxit; nec quod ante pedes fuit solum, set multa 
quoque in posterum praevidit. Hinc est, quod de 
fratre suo cognomento patris sui, et de Cuonone in 
affinitatem regiam assumpto dum nimiam inter 
eos colloquii familiaritatem, et hoc maxime missa- 
rum tempore, cerneret, praesago spiritu fertur di- 
xisse ; in quantani inimicitiarum amaritudinem ista 
in hoc tempore tremendo male parta contubernia re- 
solventurl Eventus rei non multo post dictis fidem 
fecit. 

10. Prima dispensatio credita est illi adhuc ado- 
lescenti in quibusdam monasteriis 2 ; in quibus de- 
gentes cum idoneo aecclesiae testimonio , partim 
voluntarie partim vi, ad regularem vitam constrinxit, 
sciens quod et invitis bona praestantur. Ipsaque 
post paululum Deo sacrata loca, annuente regia li- 
beralitata, privilegiis et immunitatibus pristinis re- 
formavit, nihil sibi suisve exinde beneficii iure re- 
servans, nisi quantum coenobiorum patres sponte 
causa caritatis obtulerant. In his extat Loresham T 

1) genere regis. 2) iam a. 947. abbas erat; Flodoard, h. a. 

locus regum munificentia nobilis\ adhuc in memo- 
riam tanti viri retinens et praerogativam libertatis 1 
et monimenta religionis. Deinde cum de virtute in 
virtutem giganteis, ut ita dicam, passibus iret, et 
quocumque pedem intendit, semper in voluntate 
Domini proficeret, orta est 2 subita tempestas dissen- 
953. sionis in aecclesia, dormiente credo Iesu in pecto- 
ribus vigilum ante fores domus Domini exuban- 
tium; ita ut quidam Sathanae socii, invidiae spiritu 
distenti, imperatorem ipsum, per quem salus erat 
in populo, videlicet lumen orbis terrae, conarentur 
extinguere. Quare hoc, nisi ut non arguerentur 
eorum mala opera? Nam teste euangelica 3 veritate, 
omnis qui male agit, odit lucem. Cassato igitur per 
Dei miserationem hoc per serpentinum sibilum con- 
cepto consilio, nequitiae suae virus per tocius regni 
eius viscera diffuderunt. Quod licet ubique et legum 
minaretur silentium et plebis per caedes et rapinas 
interitum, nusquam tamen ferocius quam in occi- 
dentis partibus aestuabat. Ibi principes vi et rapto 
assueti., populi rerum novarum cupidi, civilibus 
omnes cladibus intentL, aliorum ditescere miseriis 
praeoptabant. 

11. Tunc sanctae Coloniensis aecclesiae pastor 
Wicfridus diu admodum imbeciJlis, regiae tamen ma- 
lui. iestati et patriae satis fidus, fessis tandem relictis 
9 - terrae artubus., supernis spiritibus sociatus est. Plebs 
autem destituta pastore, in ipsa confusione nil an- 
ceps nil varium molita, unicum unice optatum in 
domno Brunone, magnifico viro et probatissimo* 
sibi delegit solatium, secuta magnatum et tocius 
cleri consilium. Qui in iuvenili corpore moribus 
maturus, in maximo nobilitatis fastu humilis et man- 
suetus erat; in sublimitate sapientiae, qu&m per- 
cepit, non plus sapere quam oportet sapere, set 

*) Lorsch. 1) a. 956. ius liberae electionis redditum accepit. 
Cont. Reginonis. 2) cf. Widukind. III, 13—17. Ioh. 3, 20. 

sapere ad sobrietatem 1 animum induxit; in regali 953. 
affluentia parcus sibi^ dives amicis fuit. In ea pri- Iul - 
mum dectione praeter caeteros Godefridus floruit 
episcopus 2 ; set si quis alium voto praeiret, difficile 
quispiam expediret. Hoc uno inter spem metum- 
que dubii ferebantur, quod honoris dignitatem et 
viri gloriam metientes, indignum fore tantae subli- 
mitati metuebant, quod ei cum tanto ambito prae- 
parabant. Et revera si quis in toto hoc regno locus 
esset augustior, aut certe clero, populo, aecclesiis, 
omnique apparatu elegantior.j hic tanti pastoris re- 
ceptui ab omnibus qui eum noverant dignior puta- 
retur. 

12. Conspirantibus itaque omnibus et idem in 
Christo sentientibus, cum adhuc inhumatum et ad 
oculos positum secundum consuetudinem loci corpus 
bonae memoriae decessoris eius aspicerent, electi 
sunt a senatu sanctissimo quatuor summi viri et 
eodem numero laici^ omnes adprime eruditi, qui 
omnia haec perferrent ad palatium, et patefacta 
post defletam destitutionem electionis unanimitate, 
memoratum desolatis flagitarent solatium. Quid 
multa? Complacuit, Deo gratias, imperatoriae 3 aucto- 
ritati, sic et tempori et loco consulere, ut petitum 
tanta constantia visitatorem festinanter ad destituti 
gregis custodiam mitteret. Missus tandem e castris 
terreni imperii in coelestis regis tabernacula cum 
spiritualibus nequiciis pugnaturus intravit, artes se^ 
cum exercitationesque virtutum, arma fidei prae 
se ferens. In illo mox novi eius comites viderant 
et quod blandiebatur et quod terrebat. Affabilem 
namque se valde et mitem praebuit, et cum eius 
industriam in agendis nihil effugeret, requisivit ta- 
men undecumque sollicitius^ quid agendum sibi esset, 

1) Rom. 12, 3. 2) Spirensem fuisse Cornelius Bjeus conii- 
cit; sed quid officii Spirensi episcopo in diocesi Coloniensi, nisi 
legatum regium electioni deputatum fuisse statuas? 3) regiae 
potius tunc temporis. 

953. quibus consuetudinibus inniti debuisset. Erat ei co~ 
mitate condita gravitas^ ita confluenti turbae modi- 
cum hilaris et per omnia mirabilis apparebat. 

13. Ventum est ad sacratissimam sedem, huic 
pio provisori ab omnipotente Domino ante tempora 
praeparatam, in ipso tempore praesentatam. Factus 
est concursus ingens populi, infinita trepidatio vulgi; 
novis gaudiis exultavit civitas. Clerus ex monaste- 
riis convenit, sanctimonialium multitudo concurrit^ 
conditio quaelibet et sexus uterque plus solito ad 
gaudia convenerunt. Aecclesia laeta prolem suam^ 
maternis eatenus lactatam uberibus, iam in Christi 
gratia adultam, in die tantae sollempnitatis ablacta- 
vit, et spiritualiter matrem esse constituit, quae sibi 
postmodum filiolos, in quibus Christus formaretur^ 
affectu dulcissimo parturiret. Episcopi autem^ qui 
frequentes aderant, et huius sancti cleri senatus., 
acclamantibus cunctis in voce exultationis et salutis, 
electum a Deo et hominibus virum super cathedram 
pontificalem sedere fecerunt, et laudem Deo simul 
universi clamore, quo quisque poterat, in organis 
nihilominus et cymbalis et quocumque signo lae- 
ticiae personuerunt. 

14. Exinde omnis eius intentio, omne studium^ 
sanctae matri aecclesiae aut munimento fuit aut 
ornamento. Munienda scilicet erat exterius, ornanda 
interius; munienda in secularibus, ornanda in spi 
ritualibus. Dilexit ante omnia decorem domus Do- 
mini et locum habitationis gloriae e-ius 1 ; hoc se ar- 
dere desiderio multis modis perspicaciter ostendit^ 
quod hic scripto perstringere necesse non est, quo- 
niam quidem illustrium eius factorum memoria re- 
cens est^ nec in eius populo de eo loqui cessabit 
omnis qui fidem et veritatem amabit. Quaedam 
tamen de his 5 ut proposuimus, propter exemplum 
et instructionem plurimorum scriptorum silentio te- 

1) Ps. 25, 8. 



VITA BRUNONIS. 



15 



genda non sunt. Inpossibile namque est> tanti viri 953. 
gesta per cotidianos virtutum profectus evolvere, 
dignisque factorum laudibus magna eius merita con- 
gruenter attollere^ quae longe lateque more pru- 
dentissimae apis, ut Christi bonus odor esse pos- 
set, benefaciendo et oppressorum inopiam susten- 
tando collegerat. Hoc nimirum aliis ad vitam, aliis 
ad mortem erat. Nam qui amaritudinis zelo suc- 
censi, bonarum artiumignari, dissimillimasuis factis 
studia, quae nec inmutare poterant nec venerari no- 
verant, detrahendo et maledicendo pervertere cona- 
bantur, mortem sibi et vae perpetuum compara- 
banl, secundum prophetae conminationem dicentis 1 : 
Vae, qui dicunt malum bonum et bonum malum, po- 
nentes tenebras lucem et lucem tenebras ! — Qui vero 
sequitur me, dicit 2 Dominus, non ambulant in tene- 
bris. Hic profecto ante tempus non iudicat, nec 
quemlibet facile ex sua sententia dampnat. Bonis 
igitur propositum est pessimis displicere, unde vi- 
tam suam non popularium vanitate sermonum, set 
conscientiae veritate metiuntur. 

15. Antequam in suggestum pontificalem vir iste 
in legeDomini eruditus ascenderet, seditiosis nostrae 
rei publicae civibus, quos inflammavit spiritus Sa- 
tanae insurgere in christum Domini, erat spes quae- 
dam Colonia potiundi; ita magnanimum regni Lo- 
tharici populum aut pacis sibi foedere devinciri, 
aut crebro belii impetu propter oportunitatem loci 
terreri posse arbitrabantur. Set postquam illam 
hic filius pacis, custos aecclesiarum Dei pervigil, 
introivit, dici non potest, quanto moerore sint af- 
flicti, quanta desperatione incepti sui perficiendi ob- 
ducti sunt, quicumque in hoc regno erant pacis in- 
imici. Hinc blasphemiae, maledicta, probra et mul- 
timoda impietatis commenta. Sane mentita est ini- 
quitas sibi^ ut quia pastorem nec corrumpi nec ullo 

1) les. 5. 20. 2) loh. 8, 12. 

953. modo seduci posse sciebant, gregem saltem ab eius 
amore, si quis daretur huitismodi fraudis processus, 
his mendatiorum ostentis averterent. Docti namque et 
magniviri invidiam promereri norunt, haberenolunt. 

16. Ea tempestate ab imperatore et exercitu eius 
Aug. obsessa est Magontia 1 , urbs nobilis et opulenta. Erat 

enim referta hostibus et insidiatoribus regni; et ubi 
vigere solebat sinceritas religionis^ illuc maxima 
confluxit sentina dissensionis. De archiepiscopo 2 loci 
varius principum aeque et vulgi sermo fuit: alii 
innocentiam eius in coelum ferre^ virtutes praedi- 
care^ ea quae passim^ et in illis praesertim parti- 
bus, per civile malum perperam agebantur, ipsi 
prae omnibus odiosa dicerej quippe partes eum 
execrari testabantur, idcirco e medio secederej mi- 
nimum curare^ cui urbs pateret, cui milites obedi- 
rent. Haec fere illorum erat sententia, qui coniu- 
ratione impia foederati, eius iugi auxilio et consilio 
in omnibus se fretos esse iactabant; hoc solo cau- 
sam suam defendentes 5 quod nequaquam reproba 
esse posset, cui talis vir communicare vellet. Alii 
vero, et pene omnes quorum cordibus divina gratia 
inspiravit, potestatem a Deo ordinatam venerari, 
imperatorem omni devotione sequi, tutorem opum, 
vindicem scelerum, largitorem honorum. Ipsi etiam 
quibus domi sua res familiaris, coniuges et liberi 
curae erant, aut pax et salus sua quomodocumque 
dulcis extiterat^ longe aliter huius viri merita aesti- 
mabant. Nos interim haec Dei iudicio relinquamus, 
et a diverticulo ad propositum redeamus. 

17. Novum itaque Agripinae civitatis custodem 
et designatum antistitem imperator ad novum invi- 
tavit consilium, expertus, quid ante hanc iniunctam 
ei curam mente linguaque posset. Ibi varius altrin- 
secus assentantium favor, et prope, cui merito cre- 
deretur , incertum. Audire hoc erat frequentius, 

1) cf. Wdukind. III, 18. 2) Friderico; cf. Wid. III, 15. 

etiam ab his qui in castris regalibus militabant, 953. 
laudare adversae partis fortitudinem, praeferre in Aug - 
eisdem innocentiam causae, quod coacti et nimis 
inviti hunc sibi laborem assumerent. Et quoni- 
am quidem nec inter hostes quisquam tam demens 
inventus est, qui maiestatem regiam blasphemaret, 
in Heinricum fratrem eius, Bauwariorum ducem 
et marchionem inclitum, barbaris et omnibus id 
locorum gentibus, ipsis etiam Graecis^ formidabi- 
lem^ crudelitatis inchoatae culpam omnem et ma- 
litiam retorquebant. Revera autem quo quis me- 
lior, et ad conservandam imperatori et regno eius 
fidem promptior erat, hunc magis exosum habe- 
bant 1 . In hoc impie latrocinantis et periurae par- 
tis odium Bruno, gloriosus et populo Dei optatus 
praesul, semet ipsum sponte libensque coniecit^ 
nec duplici corde nec labiis dolosis cuiquam oc- 
casionem praebens, aut dissimulare quod vellet, 
aut simulare quod nollet. Ita neque alium fallere 
animum induxit, neque ab alio se falli ipse con- 
sensit. Prius tamen dura temptavit corda rebel- 
lium, si quo modo ullis salutiferae suasionis eius 
et doctrinae possent curari fomentis; ultimam cau- 
terii differens medicinam, donec pia sollicitudine 
diligentius experiretur^ quid sibi haec infrenis au- 
datia polliceretur. 

18. Erat in ea coniuratione princeps impera- 
toris filius Liudulfus, unice clarus et spectabilis 
adolescens, qui non solum ad conservanda , verum 
etiam ad exornanda patriae monimenta victoriae 
sufficeret, si seductoribus minime eredidisset, et 
heres esse, non proditor, voluisset. Set quia, fe- 
stinans ditari, paterno non meruit obedire consilio, 
contigit illi secundum veridicam Salemonis senten- 
tiam 2 , ut hereditas, ad quam festinavit in princi- 

1) igitur Heinricura oderant, quod regi utilis et fidus esset. 

2) Proy. 20, 21. 

953. pio, in novissimo benedictione careret. Egregius 
Sept. er g u i pi enus consilii, futurus et iam designatus, 
ut diximus^ sacerdos Domini, dolens de contemptu 
fratris, de interitu nepotis, eundem accepta fide 
per obsides in castra beluino animo venientem 4 , 
educturn ut ferunt de turba, seorsum ita allocutus 
est: Nescis , iuvenum omnium quos terra tulit cla- 
rissime, quantum tibi tuisque profueris, si ammoni- 
tionis meae verha in pectoris tui secreta demiseris. 
Tu namque maxima gloriosissimi patris tui cura et 
nostra gloria^ quid nobis sperandum relinquis^ si te 
ipsum nostris votis ademeris ? Non respicis honoran- 
dam pii genitoris tui canitiem, quem te contristari, 
cui te iniuriam inferre non expedit? Non fecordaris 
eius paternam erga te semper a puero pietatem? 
Deum, mihi crede, offendis, cum patrem contemnis. 
Non est quod te excuses. Ad iniuriam eius respicit, 
quicquid novum contra hoc regnum absque eius vo- 
luntate moliris. Causam tuam tractas cum inimicis 
tuis , quo contra decuit cum amicis. Illi enim non 
te, set quae sua sunt, quaerunt in te; salutem tuam 
parvi pendunt; verbis omnia, non rerum veritate 
metiuntur. Vide, quaeso, quo te ducant P ne forte 
seducant. Qui eras gaudium et corona patris tui : 
spes et oblectatio tocius regni, quomodo conversus 
es in amaritudinem? Desine tandem esse Absalon. 
ut possis esse Salemon. Cogita^ quis te tantum 
exaltaverit, quis omnes regni huius principes tibi sa- 
cramentorum fide firmaverit. Quare hoc fecit? Num- 
quid ut ingratus existas? Numquid ut proditor esse 
discas ? Vere insaniunt^ qui te sic decipere volunt. 
Time cottidianos singultus, expavesce frequentes ge- 
mitus, horresce lacrimas patris tni. Minus aegre 
ferret, totum sibi ab hostibus praeripi regnum, quam 
te, cui servat regnum. Innocens cor tuum venenosis 
heu ! blanditiis seductum est; paternae pietatis patet 

1) Widukind. HI. 18. 

sinus, in quo nullus est dolus. Dolet pius pater 953. 
filium sibi corruptorum impietate praereptum ; gau- Se P te 
debit ad reditum. Sipaulo iratior est seductoribus tuis, 
citomitescet^ cum tesuas delicias receperit, nec scelere, 
set errore hoc actum esse iudicabit, cum te sibi restitu- 
tum senserit, quem etiam plus quam se ipsum amavit! 

19. Haec et his similia domnus Bruno, vir 
bonus, dicendi peritus, de salute pulcherrimi iu- 
venis valde sollicitus perorabat. llle vero, quasi 
cuius mentem Erinnis ad coeptum nefas instigasset, 
aurem cordis sui neutiquam passus est huiusmodi 
monitis admoveri; vix auditu exteriore, ne videre- 
tur nimis insolens, propinquavit. Innocens enim 
ab huius dissensionis miseria videri quam esse, ho- 
nestius duxit. Movit eius iuvenilem animum an- 
xietas et metus elegantissimorum comitum, qui nisi 
illius impiae coniurationis tabo essent infecti 5 orna- 
tus et iocunditas esse possent imperatoriae digni- 
tati. Tunc utique tam desiderabilem, tam manu 
fortem, tam egregiam eius prolem deceret hoc 
agmine stipari, de hac delecta iuvenum excellentia 
gloriari. Erat prae omnibus in eius animo quasi 
quidam stimulus dux paulo ante fortissimus, tunc 
autem praedo audacissimus, Cuono 1 ; etiam parta, 
ut ipsi iactabant, divitfarum et regni gloria, set 
revera labor sterilis pro tranquillitate , sollicitudo 
semper anxia pro securitate. Nam is , cui ut ita 
dicam omnia erant in manibus, agendo ut plus 
haberet, ut nihil haberet omnimodis effecerunt 2 . 
Interea tamen modis omnibus, nec dplis minus 
quam viribus,, certare, neque dies neque noctes re- 
quiescere, adversarios inter se suspectos facere^ 
nihil intemptatum relinquere neque quicquam pensi 
habere, dummodo id efficerent, ut maximis intra 
regnum urbibus, et his opulentissimis, quocumque 
ingenio potirentur, inde cunctis regni finibus facile 

1) dux Lotharingiae. 2) Nam effecerunt, ut is, cui . . . manibus, 
agendo ut plus haberet ; nihil haberet. 

se imperaturos arbitrantes. Ac ne quid penitus sine 
fraude fieret, cum Arnoldo, strenuo imprimis viro^ 
cui summa rerum per idem tempus in Bauwario- 
rum terra 1 commissa fuit, secretius pollicitationi- 
bus infinitis.) commemorando insuper odium vetus^ 
egerunt, ut se primum, deinde urbem praeclaram 2 7 
postremo totum illud regnum Heinrico duci periu- 
rus abdicaret. Tantum sibi roboris inter eos in- 
vidia et odium vendicavit. SimulUngros 3 , antiquam 
pestem patriae, sollicitabant, ut regnum in se ip- 
sum divisum invaderent; arbitrantes^ hoc modo sibi 
soliicitudinem, qua premebantur, aut penitus adimi 
aut aliquatenus minui posse. 

20. Hac de re, utputa tam subita et impro- 
visa, commotus imperator, et magis illorum mise- 
riae quam suo dampno dolens, obsidionem Magon- 
tiae^ accepto tandem quod petebatur pacto, dimisit; 
e castris orientem versus cum his, quos fidos ha- 
buit, consultum partibus illis, festine proficisci dis- 
posuit; fratrem suum Brunonem occidenti tutorem 
et provisorem, et ut ita dicam archiducem. in tam 
periculoso tempore misit; cui talia mandata dedit: 
Unum nos semper idemque sensisse, nec umquam 
vota nostra in quocumque negotio discrepasse, dici 
non potest, frater dilectissime. quantum delector ; et 
hoc est quod in acerbis meis me maxime consolatur^ 
cum video per Dei omnipotentis gratiam nostro im- 
perio regale sacerdotium accessisse. In te namque 
et sacerdotalis religio et regia pollet fortitudo, ut et 
scias sua cuique tribuere, quod est iusticiae, et pos- 
sis adversariorum sive terrori sive fraudi resistere, 
quod est fortitudinis et iusticiae. Nec abesse tibi 
iam dudum perpendi ipsam ingenuarum artium ma- 
trem et vere virtutem philosophiae, quae te ad hanc 
modestiam magnitudinemque animi erudivit. Scio ita- 

1) filius Arnulfi ducis, tunc comes palatinus, cui Heinricus Ba— 
ioariam commendaverat. Vita Udalrici c. 10. cf. Widuk. III. 20* 
21. 2) Regensburg. 3) Widuk. III. 30. 

que, frater mi, scio, quod nemo prudentiae tuae per- 953. 
suadebit, id tua non interesse, quantum perversi de Se P l * 
bonorum pernitie glorientur, quacumque id quod \in- 
tenderint honestate verborum velent. Dicent fortas- 
se, bellis haec sedanda esse, quae ad te non perti- 
neant, quae tui minysterii dignitatem non deceant. 
Huiusmodi fraudulenta verborum iactantia istius me- 
tropolis praesul 1 , vides, quantos seduxit, quantos ad 
civilis cladis rabiem illexit; qui si subducere se vel- 
let a dissensione, quemadmodum fingit, et bellorum 
periculo y ut religioso degere posset in otio, nobis 
profecto et nostrae rei publicae melius id, quod ei 
regali munificentia contulimus, reddidisset quam ho- 
stibus. Hostes dico y ut fere omnes sentiunt, nefari- 
os civium praedones ; patriae proditores , regni va- 
statores ; militiae desertores, qui me ipsum utique 
sacrilega audatia suis P credo, manibus necatum aut 
quovis quam acerbissimo mortis genere perisse vellent; 
cui filium sustulerunt, fratrem regno , liberis, ipsa- 
que dulci coniuge 2 , vita denique ipsa privara conten- 
dunt. Tu solus mihi demum es solidum* fidum fir- 
mumque solatium, qui tantum ab ineunte aetate in 
bonis actibus profecisti, ut benefacere summaque di- 
ligentia omnia circumspicere tibi iam ex consuetu- 
dine in naturam venerit. Te plane sospite si iucunde 
et ex integro fruitus fuero, ut mens mea semper fla- 
gitat, desiderium postulat, animus implorat: tum 
dignitas, tum gloria^ tum decus aderit. Praesidii 
satis habundeque nobis est; ne nobis nos desimus! 
Hoc vero summopere curandum est. Tu mihi y tu in- 
quam testis, quanta cura quantaque benivolentia fo- 
verem, tuerer, amplecterer hos, quos modo tam 
crudeles patior^ quibus tamen adhuc quam libentis- 
sime mederi vellem, si sibi ipsi parcere vellent. Ah 
quanta importunitate praecipites perire festinant, se- 
cumque prolem meam innocenter educatam in omnia 

1) Fridericus Moguntinus. 2) cf. Widuk. III. 20. 

953. scelera versant! Ita in potestatibus temperare illis 

^P 1 - adeo difficile est, qui per ambitionem probos se non 
esse, set videri, praeoptant Nosti dilectissime, quod 
quidem cum dolore recolo, eos mihi frequenter durio- 
res et magis infidos fuisse, quos amplius fovi : quos 
in multis necessitudinibus foederatissimos amavi, quos 
denique mihi coniunctissimos aestimavi. Grave hoc 
perpessu fuit : duplex miseria. Quod autem me ur- 
guet, mala superiora praeponderat , cum ille quem 
genui praereptus mihi, paternae pietati didicit insi- 
diari. Enitere igitur, vir Deo dedite, non quo modo 
primum, set modo potissimum ; enitere, quaeso, con- 
silio illo tuo quo calles plurimum, ut pro loco et 
tempore aut arma desuadeas^ aut quoquo pacto com- 
pescas. Absens tibi corpore, ubicumque ero^ gaude- 
am tibiy gratuler providentiae et moderationi tuae. 
Id mihi reputare libet quod feceris, id itidem libeat 
tibi quod fecero, Opto et cumulate desidero, ut ea 
nobis sit votorum et oblectamenti summa, non tan- 
tum coram Beo, set etiam coram hominihus, provi- 
deri bona alterutrum ea quae sunt, et si fieri potest, 
cum omnibus habere pacem. Deinde postquam ru- 
erunt in oscula, non sine lacrimis ab invicem di- 
gredientes^ imperator orientem, frater eius occi- 
dentem petivit. 

Sept. 2. Moxque ad Aquas Grani palatii propera- 
21 - vit. Ibi principes regni, quorum id intererat> con- 
venit, eos variis multisque modis instruxit^ atque 
hoc cum eis potissimum egit, ne seductoribus aut 
vanis eorum promissis crederent, ne minas time- 
rent^ regiae maiestati et suae ipsorum fidei polli- 
citationes nullas praeponerent; spondens se ante 
tempus et in tempore semper paratum fore, ut pa- 
cem aecclesiae violatam, si sic necesse esset, vitae 

Sept. etiam suae periculo reformaret. Hoc facto^ Colo- 
25, niam laetus adiit; expectabatur ordinationis tempus 
et unctionis laeticia salutaris. Hoc facto, innpva- 

tum est gaudium plebis^ et refulxit in conspectu 953. 
omnium qui convenerant, ornatus stola iocunditatis, j^P** 
sacerdos dornini Salvatoris. Postea nardus pretio- 
sa dedit odorem suum; in medio aecclesiae aperuit 
os suurn. Audiebatur 1 secundum legale institutum 
sonitus intrantis in domum domini Dei; exemplum 
et documentum factus est omnibus obtemperanti- 
bus sibi in salutem. Quid autem fecerit, quomodo 
docuerit, qualiter pro pace aecclesiarum Dei se 
ipsum impenderit, actu est mirabile, dictu difficile. 
Tantum enim superiorum insignia huius cotidiana 
opera praecedebant, ut totum, quod in aecclesiis 
sive ampliandis sive restaurandis, quod in reliquiis 
et corporibus sanctorum in suam parrochiam trans- 
ferendis, quod in privatis vel publicis aedificiis 
componendis^ quod in ordinandis domibus familiae- 
que sanctae Dei aecclesiae rebus fecerat, ad alio- 
rum opera pene incomparabile videretur. Nam si- 
cut super omnes docentes se intellexit, ita cordis 
sui aciem, ingenii acumen, animi vigorem, ad ma- 
iora sapientiae et virtutis opera direxit. De reli- 
gione primo et cultu Dei, quod Graeci theosebian 
dicunt, secundum datam sibi sapientiam, canoni- 
cam et apostolicam auctoritatem secutus, instituit, 
ut multitudinis^ quae in diversis congregationibus 
ad eius honorabilem sedem pertinentibus erat, unum 
cor esset et anima una; ut vestium superfluitas^ 
morum inaequalitas, et quicquid hoc modo efFemi- 
natum et indecens in eius aecclesia videretur, vera 
et spirituali circumcisione, quod est initium sapi- 
entiae, diligentissime abscideretur 5 ut divinis mini« 
steriis orrmes, quorum id intererat; intentissime se- 
cundum praefixam sibi regulam viverent, nec ali- 
am sibi suae salutis causam ullatenus aestimarent. 

22. Haec et his similia cum venerandis patri- 
bus et cleri sui senioribus frequens egit, eosque 

1) Exod. 28, 35. 

in custodia dominici gregis seeum pariter invigila- 
re sollicitus ammonuit; et quia culpa temporum 
urguebatur, ut rarius haec cum illis ageret quam 
volebat, sollicitius absens non minus quam prae- 
sens, spiritu fervens, Domino serviens aestuabat. 
Erant ei foras pugnae, intus timores. Pugnabat 
contra luporum aecclesiam Dei devastare cupien- 
tium rabiemj timebat Domini ovium simplicitati, 
sicutapostolus 1 : Timeo, inquid, ne^ serpens sicut Evam 
seduxit astucia sua, ita sensus vestri corrumpantur 
a simplicitate, quae est in Christo lesu. Ita exerci- 
tato pectore contra adversa omnia robustissimus 
erat; in prosperis quoque talis animus minime va- 
cillabat, rebus aeque et crebris exercitationibus do- 
cens omnes sibi subditos, sollicitos servare unita- 
tem spiritus in vinculo pacis. Visus est singulari 
illa mentis suae agilitate pene excessisse generale 
illud, quod dicitur, mentem, cum dividitur ad multa, 
fieri minorem ad singula. Cogente igitur imperiali 
auctoritate, suscepit, ut iam dictum est, tractare ne- 
gotia regni apud Lotharios. Et cum unicuique de 
principibus et magistratibus suum partiretur onus 7 
unicuique sibi congruum imperaret opus, nihil ta- 
men erat, quod non ipse obiret; hoc maxima con- 
silii vivacitate providens, quod omnibus expediret. 

23. Causantur forte aliqui 2 divinae dispensatio- 
nis ignari^ quare episcopus rem populi et pericula 
belli tractaverit, cum animarum tantummodo cu- 
ram susceperit. Quibus res ipsa facile, si quid sa- 
num sapiunt, satisfacit, cum tantum et tam insue- 
tum illis praesertim partibus pacis bonum per hunc 
tutorem et doctorem fidelis populi longe lateque 
propagatum aspiciunt, ne pro hac re quasi in tene- 
bras amplius, ubi non est praesentia lucis^ offen- 
dant. Nec vero nova fuit huius mundi gubernatio 
aut sanctae Dei aecclesiae rectoribus antea inusita- 

1) 2 Cor. 11, 3. 2) cf. Widukind. I. 31. 

laj cuius exempla si quis requisierit, in promptu 954. 
sunt. Nos vero ad alia festinantes, quid quisque 
de pio hoc viro loquatur, suo ipsius iudicio relin- 
quimus; scientes, sani capitis esse neminem, qui 
bonum evidentissimum ullo maledicti obprobrio 
fuscare nitatur. Honestum enim et utile nostrae 
rei publicae fuit omne quod fecit. Factis vero suis 
hunc finem nequaquam constituit 5 ut nonnisi per 
hominum ora favorem captando volarent, set ita 
vixit, ita opera sua coram hominibus temperavit, 
ut pessimis horrori, bonis esset honori. His aperte 
cunctis innotuit, quod in episcopatu bonum opus 
desideravit, in quo nec ab invidis et aemulis suis 
facile potuit reprehendi; nisi hoc ipsum in laude 
eius magis proficeret, quod talibus displiceret. Hac 
igitur mirifica operatione detentus pervigil summi 
patrisfamilias operator et summus praesul, lucer- 
nam ardentem, boni videlicet operis exemplar, in 
manibus ferens, ad ea quae Dei sunt alios volen- 
tes duxit alios nolentes traxit. 

24. Set inter haec humani generis antiqua 
pestis non cessavit invidiae suae virus per opera 
pii doctoris iam in bona spe germinantia longe 
lateque dispergere. Nam cum primum Lotharici 
regni populus multimoda magni huius viri exhorta- 
tione vix tandem inductus, blandimenta pacis valde 
sibi insueta temptaret, et his^ qui sola civili dis- 
sensione tutum sibi aliquid pollicebantu^ 5 assensum 
in sui pernitiem ex parte plurima praebere respue- 
ret, saeva Ungrorum gens, et qualem numquam 
terra nostra sensit barbariem, a perversis illecta 
civibus, transitis Germaniae plerisque provinciis, 
Galliae, cui iam olim nobilis Francorum populus 
insedit, omnia ferro et ignibus vastatura se totam 
infudit. In hac acie Cuoilo, qui prius dux erat 
egregius, cum suis sequacibus militavit — utrum 
ad hoc, ut odio suo, quod in virum Dei Brunonem 

954. bonis certe mansuetissimum conceperat, hac foeda 
crudelitate satisfaceret, an ut quibus posset in tan- 
to periculo subveniret , incertum; set illud prius 
latius opinione disseminatum est. Nam et ante 
contra eum dura quaeque fraudulenter, quia vires 
defecerant^ temptavit, ita ut Mettim, urbem opulen- 
tissimam, dolo invaderet, ipsi Coloniae et caeteris 
regni munitionibus suspectum se faceret, probra 
iactaret; minas effunderet Et postea aliquantulum 
temporis in hac eadem qua dudum erat immanita- 
te permansit. Nihil reliquit intemptatum, quo foe- 
dus in populo nostro per sapientiam doctoris sui 
pactum dissolvere se posse putaret. Homo namque 
erat paulo ante summa potentia summaque fortu- 
na, set ignarus,, quomodo secundis rebus uti con 
veniret. Has quoniam^ postquam abusus est per- 
didit, in bonos ultra modum impatiens saeviit; set 
a nefariis suis conatibus semper, ita Deo dispen- 
sante, repulsus est, ut hoc eum non leviter poeni- 
teret, quod magnum facinus tanta levitate aggres- 
sus est. 

25. Pepercit autem in omnibus sacerdoti suo 
et pio provisori populi sui misericors et miserator 
Dominus, et ita omnia ordinavit, ut absque bello et 
humana pernicie maxima saepe pericula sedarentur. 
Inter quae frequenter ipse interritus aut secum in- 
tentus legit^ aut de maximis quibusque rebus, quasi 
curarum instantium nescius, disputavit. Hoc Tre- 
verim, hoc in Alisatio gentibus et populis innotuit 7 
quanta constantia et securitate animi sui inconstan- 
tes et temerarios adversariorum motus redarguit 7 
cum eos, qui in alienis se fortissimos iactabant, in 
propriis tam imbecilles esse monstrabat Et revera 
quos nulla umquam acies, nulla inflexit asperitas, 
hos huius viri pietas imbelles et timidos faciebat. 
Consilio namque et bonorum hominum multitudine^ 
non saevitia timendus fuit; et quod nemo hostium 

tam acriter vigilabat ad pernitiem, quam ipse ad 954. 
salutem. Fama autem et multitudinis iuditio mini- 
mum motus est; suo sibi iudieio usus est, et in 
quo recta probavit, non ut sibi, set Deo placeret, 
optavit. Itaque — ut paucis multa comprehendam, 
plura omittam — intus et foris^ domi militiaeque 
indefessus Domini praeliator, animi plus quam cor- 
poris viribus tamdiu contra pestilentes et inquietos 
tantumque vitae etiam suae plerumque periculo de- 
certavit, ut nominis quoque eius fama, quousque 
pervenit, bella sedaret, pacem formaret, studium 
in omnibus bonis artibus firmaret, sanctae religio- 
nis et salutiferae quietis gratiam ampliaret. 

26, Quoniam igitur humilis iste philochristus 
et meliorum ardens aemulator carismatum, servus 
Domini Bruno, secundum dignitatem sedis suae^ 
Romanae quoque sedis et apostolicae benedictionis 
privilegio debuit insigniri, et cum eis pariter, qui 
traditam a beato Petro apostolo sanam servare 1 
doctrinam^ catholicae fidei integritate, in vera con- 
fessione et inviolabili veritate praedicationis uniri: 
synodicam suam epistolam per Hadamarum, vene- 
rabilem monasterii Fuldensis abbatem, Romam ad 
Agapitum, mirae sanctitatis papam, direxit; in qua, 
cuius spiritus esset> et quia pastor ab ovibus elec- 
tus, a Domino missus esset, innotuit. Appellatus- 
que est ibi concors et concivis apostolorum^ prin- 
ceps 2 ac propagator Domini praeceptorum. Lega- 
tus inde cum magna mentis alacritate reversus, 
pio pastori, cui antehac gratia Dei collatum est 
secundum prophetam 3 oleum gaudii pro luctu, tunc 
attulit pallium laudis pro spiritu moeroris. Spiritus 
namque Dei cordato homini, et sacramenti huius 
'magnificae virtuti magis quam his quae visibiliter 
gerebantur intento, divinitus inspiravit, ut erigeret 

1) i. e. servarunt aul servare habent, debent. 2) fortasse apo- 
stolorum principis legendum erit. 3) Ies. 61, 3. 

cor suum in spem per gaudium spirituale, ne tri- 
staretur in eo quem sensit imminere laborem. Cor 
enirri) quod novit amaritudinem animae suae, in gau- 
dio eius non miscebitur extraneus. Sapientiae haec 
verba sunt 1 . 

27. Legatus ergo, ut loqui coepimus, Roma 
rediens, bonum nuntium Coloniam ferre acceleravit, 
portans sacrum habitum ab universali pontifice mis- 
sum, praetendentem iugum Domini suave et onus 
eius leve, et ipsum quod sub eo dispensatur hu- 
mile ministerium, quod verba Domini testantur di~ 
centis 2 : Qui maior est vestrum, erit minister vester / 
ferens simul reliquias de proprio corpore sancti 
Pantaleonis martyris et privilegium apostolicae sub- 
limitatis auctoritate traditum; quo et eodem pallio 
praeter consuetudinem sacerdos Domini quotiens 
vellet indui permissus, ut concessis omnibus quae 
petebantur, prae magnitudine virtutis et sapientiae 
in participatum eius operis et prope in consessum 
tantae dignitatis admissus est. Properavit in occur- 
sum eius laeta civitasj undique iubilans multitudo 
accurrit; convenerunt in suburbio prope antiquum 
locum, ubi aecclesia eiusdem pretiosi martyris erat 3 , 
inculta adhuc et ruinae proxima. Ibi deposita sunt 
grata onera, deinde suo quaeque loco reposita. 

28. Monet me hic aliquantulum immorari fe- 
stivus ille, et qui postea in brevi, pro dolor! factus 
est funerosus, eiusdem loci occursus. Ibi venera- 
bilis iste amictus primo, ibi postremo., semel laeto, 
semel lugubri carmine susceptus est. Corpus enim 
religiosi et Deo digni sacerdotis ibidem sepelien- 
dum officii sui insignia non amisit, quae tamen 
spiritualiter et ideo feliciter, ut credimus, anima 
secum vexit. Archano itaque Dei omnipotentis con* 
silio provisum est, ut idem locus ad declaranda 
sancti sui martyris merita prima hac occasione 

1) Proy. 14, 10. 2) Marc. 10, 43. 3) S. Pantaleonis. 

illustraretur et talis fieret, ubi vir iste Domini pa- 
cificus et mirabiliter humilis potissimum eligeret 
sub eiusdem pii martyris patrocinio tremendi iuditii 
diem et futurae resurrectionis gloriam exanimis 
praestolari. Non multo post ibidem, utputa in loco 
secretiori et ab urbanae inquietudinis molestia 
remotiori, fratres in laude divina pervigiles et solli- 
citos sub monasticae regula disciplinae Domino 
servire instituit; quibus abbatem praeposuit nomi- 
ne Christianum, suae videlicet professionis forono- 
mum, et in lege Domini, sicut hunc decuit ordi- 
nem, adprime eruditum. Cui ordinato hoc breve 
commonitorium de occidentis partibus scripsit: Ut 
sis quod vocaris, cura, gentilUati ne degeneres. Id 
serio triumpha, ut non, sicut prius, antiquetur; set 
de virtute in virtutem ut eatur, nava ! 

29. Numquam ita civilium negotiorum occupa- 
tione detentus est ad quam eum non sua libido, 
set populi necessitudo attraxit, ut animo illo ad 
omnia vivacissimo non vigeret, intentus religioni 
praecipue et lectioni, in cuius studio mori videba- 
tur. Ad id agendum exemplo suo et crebro monitu 
accendit omnes pene quos prae oculis habuit. His 
vero qui hoc ita non amabant vehementer indo- 
luit, eosque, licet alias familiares essent, a secre- 
to tamen et amico moeroris loco^ ubi se sibi licen- 
tius et ideo diligentius solebat explicare, removit. 
Pectus cordati viri pertaesum fuit regifici luxiis et 
consuetae 7 hoc praesertim tempore., potentibus io- 
corum et voluptatum illecebrae. Unde si quando 
suis coactus quodammodo reddidit quod non debuit, 
excessum hunc modicum fletu plerumque largiore 
detersit. Vitam praesentem et dulcem metuit, et 
amaram expertus est. De vita vero omnis sollici- 
tudinis et languoris ignara, haud dubium, quin 
ante omnia plurimum cogitaverit , qui de ea tam 

luculenter multotiens et cum familiaribus et coram 
plebe sibi commissa disseruit. 

30. luvenis ut erat omnique pompa circumflu- 
us, audeo dicere, dissolvi vellet^ tantum ut cum 
Christo esset. Hinc lacrimae assiduae, suspiria fere 
continua, furtivae orationes, et singultus in ipso 
etiam lecto clarius perstrepentes, ut testantur, quos 
id minus celare poterat, etiam dum latere volebat. 
Quotiens diem mortis posuit ante conspectum cor- 
dis! Quotiens ad hoc vocis quoque officio pro- 
rupit, quod corde molitus est! Quotiens audivimus 
eum vehementi gemitu praeoptasse id, quod futu- 
rum non tamen sine gravi trepidatione speravit, 
ut aestuosum mundi huius naufraugium in Dei sola 
misericordia tutus evasisset et in littore tandem 
securitatis intimae constitisset ! Elapsurus quodam- 
modo putabatur, ut, quasi mortem, aufugeret to- 
tum quod ei in huius mundi deliciis blandiebatur. 
Testes supersunt conversationis eius quamplurimi; 
quotiens eum in secreto, corde contrito et spiritu 
humiliato, persenserant, mirari plus poterant quam 
imitari. Nam ille popularis plerumque quasi solita- 
rius vixit ; mirum dictu^ inter convivas laetissimos 
laetior ipse frequenter abstinuit. Molles et delica- 
tas vestes, in quibus nutritus et ad hominem us- 
que perductus est, etiam in domibus regum multo- 
ciens declinavit; inter purpuratos ministros et mi- 
lites suos auroque nitidos vilem ipse tunicam et 
rusticanas ovium pelles induxit. Lectuli delicias 
vehementer aspernatus est. In balneis cum lavan- 
tibus cutisque nitorem quaerentibus vix aliquando 
lotus est; quod eo magis mirum est, quia ab ipsis 
cunabulis eiusmodi munditiis et pompa regia educa- 
tus est. Haec autem pro tempore et loco modo 
palam modo secretius egit, ut et laudem humanam 
subterfugeret^ et tamen subditis exemplum hoc 
agendo praeberet Multi enim verbis, plus exem- 

plis proficiunt plerique. Apud mites et hurniles ne- 
mo humilior, contra improbos et elatos nemo ve- 
hementior fuit. Hunc terrorem, qui beneficio obli- 
gari non potuit^ indigena aeque et alienigena for- 
midavit; et recto convenientissimoque ordine omnis, 
ad quem magnitudinis eius fama pervenit, pritao 
eum timere, postea consuevit amare. 

31. Sanctorum corpora atque reliquias et quaeli- 
bet monimenta, ut suis patrocinia cumularet et 
per multos populos ultra citraque hac celebritate 
gloriam Domini propagaret, undecumque collegit. 
His loca et ministeria omni sumptu et apparatu 
copiosius praeparavit 5 de quibus singulis plura es- 
sent dicenda, si paterentur promissa compendia. 
Inditia sunt haec invictae fidei, qua non ea, quae 
sua, set quae sunt lesu Christi, quaesivit. Baculum 
et cathenam sancti Petri qua diligentia, quo fer- 
vore, quo gaudio Coloniam, alterum Metti, alteram 
Roma adduxerit, omnes noverunt; in cuius honore 
domum eius honoratissimam mirabiliter ampliavit, 
quam de pulcra pulcherrimam fecit. Inclitos et 
praecluis famae martyres Patroelum, Elifium, Pri- 
vatum et Gregorium, quorum gesta sunt perma- 
gnifica, merita gloriosa, patrocinia tuta, Christo- 
phori sanctique Pantaleonis , ut iam dictum est, 
pretiosas reliquias, quibus se patronis specialius de- 
legavit, utputa gemmas gratissimas et dulcissima 
pignora ad sanctissimam suae aecclesiae sedem mi- 
ro ambitu variis de locis adtraxit. De translatione 
beati Evergisili, tercii eiusdem sedis archiepiscopi, 
quid factum sit huius pii provisoris dispensatione* 
plurimis notum est; quem in aecclesia beatae Ce- 
ciliae virginis cum hymnis et divinae laudis cele- 
bratione repositum, plebs religiosa ita veneratur et 
colit, ut praesentem crederes beneficiis largioribus 
cotidiana obsequia mutuari. 

32. Caetera quae tam brevi tempore suae aec- 

clesiae filiis oblectamenta contulit et dona salutis, 
pensari nequeunt, aestimari non possunt; quae ex 
omnibus pene mundi plagis et terminis religioso 
affectu et animo congregavit, quasi conitiens quod 
futurum erat, ut pro brevitate dierum suorum gre- 
gi sibi commisso dona perhennia confirmaret. Quo 
tamen studio id curavit potissimum, ut et illis unde 
abducta sunt desiderium, et his quo adducta sunt 
amplificaretur gaudium; quatinus utrique^ bono odo- 
re Christi, qui est in martyribus, immo quod ipsi 
sunt, licet diversis affectibus provocati, et illi viva- 
tius appeterent quod neglegebant, et isti perpetuo 
venerarentur quod ad se translatum esse gaude- 
bant. Nam qui nescit bonum amare quod habet, 
si ablatum ab illo fuerit, discit fortasse bonum 
amare quo caret; et habebit illud dum aberit fruc- 
tuosius in memoria, quod sibi inutiliter habuit in 
praesentia. Impletum est hoc modo euangelicum 
illud elogium, quod dicitur 1 : Omni habenti dabitur^ 
et habundabit ; ei autem qui non habet, et quod ha- 
bet auferetur ab eo. 

33. Interea certatim multis in locis per parro- 
chias epipcopii sui fidelis hic Domini servus et pru- 
dens ? aecclesias monasteria et caetera aedificia ser- 
vitio domini Dei sui et honori sanctorum eius apta, 
quaedam a fundamentis erexit, quaedam prius fun- 
data nobiliter auxit : aHa olim diruta reparavit. 
In his singulis, qui Deo omnipotenti sub regula 
vitae canonicae deservirent, provida ingenii sui arte 
disposuit, ac ne quid eis pro modo conversationis 
suae deesset, liberaliter disponendo providit Cu- 
ius operis et saluberrimi studii monimenta perhen- 
nius in his ubi acta sunt locis firmata perdurant, 
ita ut, in laudem et gloriam lesu Christi. memori- 
am tanti viri nullam aetatem obscuratum iri in 
perpetuum patiantur. Iddem ad exteras nationes 

1) Matth, 25, 29. 



VITA BRUNONIS. 



33 



transfudit, et in regno suae providentiae delegato 
partim exemplo, partim opere proprio^ partim va- 
ria personarum qualitate et crebra ^mmonitione 
diffudit. Non enim passus est suorum quemlibet 
aut incassum occupari, aut otio torpere inertij dif- 
finiens, ut solebat loqui, ignavum pecus arcen- 
dum a praesepibus; et secundum apostolum 1 : Ut 
qui non laborat, nec manducet. Non possunt sin- 
gillatim perscribi bona omnia., quae fecit, quae 
docuit, quae amavit. Tantum semper materiei su- 
pererit id curantibus, ut ipsi profecto ante lassi ces- 
saverint, quam id quod moliiintur expleverint. Iam 
vero in praedicatione verbi Dei et in subtilitate dispu- 
tationum, et de sinceritate scripturarum, qualis quan- 
tusque fuerit» admirari possumus^ diffinire non pos- 
sumus ; quae tam copiose sanis sermonibus domini 
nostri Iesu Christi et ea quae secundum pietatem 
est doctrina profudit, ut plenum eum esse sapien- 
tia Dei, per quam omnia facta sunt, nemo hoc au- 
diens et recte inteilegens dubitaverit. Et ut nihil 
quod divini cultus usui competeret, sagax eorum 
quae sunt Iesu Christi scrutator intemptatum re- 
linqueret, si quos aut in suorum ovilium septis 
aut extra repperit, qui singulari acie coritra dia- 
bolum dimicaturi solitariam vitam appeterent, hos 
cum omni veneratione susceptos, suaeque exorta- 
tionis caritativa consolatione munitos, per diversas 
monasteriorum et aecclesiarum celluias, cum idoneo 
aecclesiae testimonio et religioso ut decebat officio, 
alibi singulos, alibi binos inclusit; quibus tamen 
ad invicem, nisi sermone tantum et aspectu^ nui- 
lus pateret accessus. His sumptus et quaecumque 
humanae fragilitati necessaria videbantur, per fide- 
lissimos suae administrationis vicarios sbllicite mi- 
nistravit, et praecipue per apostolorum festa^ quot- 
quot in anno occurrerant , singillatim eos donis 
1) 2. Thes. 3, 10. 

congruentibus visitavit. Ita secundum perspicuam 
apostolicae normam 1 doctrinae bona provide cura- 
vit, non taritum coram Deo, set etiam coram ho- 
minibus, ut cuiuscumque affectus sive conditionis 
homines, si Deum quaererent, inter eius discipulos 
aut probari possent aut erudiri. 

34. De ancillis Dei quae in monasterio sanc- 
tae Mariae divinae religioni fuerant deditae., deque 
canonicis ad sancti Andreae apostoli aecclesiam 2 
translatis, et si qua erant «huiusmodi, scrupulum 
quidem reliquit non modicum, set his 3 quibus 
mentis acies ita non viget, ut sinceram eius in- 
tentionem in diversis operibus valeant perspica- 
citer intueri. Qui utique si adverterent , non ho- 
mines propter locum, set locum a Deo eligi prop- 
ter homines, et quia obedientia Deo placet super 
sacrificium, scirent fortasse, oves vocem pastoris 
audire debere^ et magis id ratum acceptumque 
Deo fore, quod per obedientiam, quam quod per 
propriam voluntatem secuntur. Ubi autem zelus 
et contentio, ait lacobus apostolus 4 , ibi inconstantia 
et omne opus pravum. Similiter in eo , quod 
nefarios quosdam patriae civiumque praedones de 
regno, ubi quieti et pacifici esse noluerunt, quasi 
pestem bonorum expulit et exulari coegit, ipsis, 
licet nescientibus, profecto consuluit Quo enim 
diuturnior nequam, eo graviorem et prolixiorem 
sibi comparabat poenam. Quando autem boni 
quiescerent, si malorum furori nemo resisteret? 
Nimirum pepercit illis Deus quibus hoc magna 
sua patientia et bonitate permisit, ut de pace et 
statu patriae suae absentes audirent, quod prae- 
sentes numquam videre vellent; felices, si bona 
sua saltem in peregrinatione cognoverint 9 et pa- 
triam cupierint de qua expelli non possent, ubi 

1) Rom 12, 17. 2) quae ad S. Mariae monasterium pertinebat. 
3) sciL tantum scrupulum reliquit. 4) Iac. 3 ; 16. 

beati omnes pacifici, quoniam filii Dei sunt vocati. 
Talis itaque per Dei omnipotentis gratiam vir iste 
fuit, ut nec odio nec invidia ad persequendum 
eos qui tales erant ullo modo excitaretur, nec a 
miserendo aut parcendo miseris duritia aut crude- 
litate aliqua restringeretur, set ut pastor sollici- 
tus et vere dux populi Dei salutem omnium et 
utilitatem in omni quaesivit negotio; et quos ipse 
in via Dei duxit et docuit, ne a perversis sedu- 
cerentur et in errorem mitterentur, strennue de- 
certavit. Tantum autem aberat a saevitia, ut pro 
his etiam^ quibus amarum aliquid pro qualitate 
factorum necessario inferebat, ipsefrequenteramare 
fleret; ita gaudere cum gaudentibus, cum flentibus 
flere consuevit. Nam et qui hoc dixit, quendam 
sathanae in interitum carnis tradere iussit^ ut spi- 
ritus in die Domini salvus esse possit. 

35. Igitur cum iam prope esset summa dies 955. 
et ineluctabile tempus, quo Deus omnipotens, 
propitius terrae, populi sui ultus sanguinem, ser- 
vorum suorum vindictam retribueret in hostes 
eorum^ aggravata est ultra modum et omnino 
intollerabiliter superbia ferocissimae gentis Ungro- 
rum, seducta, credo, superioris anni successu. Si- 
quidem^ ut veraeissime dictum est 1 : Ante ruinam 
exaltatur cor, ibi ceciderunt omnes qui operaban- 
tur iniquitatem. Praevenit hanc pressuram immi- 
nentem aecclesiae pax in placito regali^ quod in 954. 
Arnestat 2 habitum fuit, ex integro condita, et ex ^ec 
magna iam parte per imperatoris nostri fratrum- 1 
que eius sapientiam confirmata. Et revera tribubus 
et linguis innotuit, quia Deus 3 dissensionis non est, 
set pacis; tantam huius initio operatus est salutem 
populo suo. Imperatoris quidem spiritus agitaba- 
tur in ipso, quia non erat ei tempus exercitum 

i) Prov, 16, 18. 2) Arnstadt in Thuringia ; cf. Ann. Augg. 

a. 954. 3) 1. Cor. 14. 33. 

955. congregandi ; set fiduciam habuit per Christum 
ad Deum^ qui potens est salvare in paucis sicut 
in multis 1 . Aderat ibi 2 Cuono 9 non iam dux set 
miles, toto^ ut putabatur., animo conversus ad pa- 
cem, quam paulo ante atrociter impugnabat; cilitio 
membra domans, Deum gemitibus, ut fertur, exo- 
rans, ut si sic eius sancta voluntas existeret, per- 
missa regi nostro et exercitui eius victoria^ eum 
ab impiis, quibus se prius male coniunxerat, per- 
mitteret trucidari , ut possit in perpetuum ab eo- 
rum consortio liberarL Imperator indici sanxit ie- 
iunium ipsa, quae tunc erat, in vigilia sancti Lau- 

Aug. rentii martyris^ per cuius interventum sibi popu- 
9# loque suo ipsum Deum poposcit esse refugium. 
Propositum suscepti operis negat, expedire bellum^ 
primo sancta efestivitatis diluculo susceptum 3 ^ vix- 
10. dum vespertino erepusculo, Deo misericorditer dis~ 
pensante et pro suis pugnante, satis feliciter per- 
actum^ miserendum post victoriam Cuononis inte- 
ritum^ gloriosissimum imperatoris triumphum, 
regem ipsum barbarorum, duces et principes 
captivos, trophaea per totam regni ipsius latitudi- 
nem usque ad eiusdem gentis fines frequentissima j 
quae omnia proprii industriam operis ad gloriam 
et laudem Dei omnipotentis expectant. 

37. Nos ut, a quo paululum defleximus, ad 
propositum redeamus., quid interea pius archiepi- 
scopus Bruno, totius semper perosus malitiae et 
indefatigatus iusticiae executor. fecerit, disseramus. 
Cum videret se ad praestitutum diem seniori et 
fratri suo magno imperatori cum auxiliaribus co- 
piis non posse occurrere^ simulque esset sollicitus, 
ne forte barbari bellum vitantes in Galliam, suo 
iuri commissam provinciam, declinarent, — arbi- 
tratus sic se regno consulere votisque imperatoris 
sic amplius deservire — Liudolfum prolem regiam^ 

1) Reg. 14, 6. 2) cf. Widuk. III, 44. 3) ibid. 46-48. 

nepotem suum, convenit, aegrum eius animum 955. 
blandiciis melle dulcioribus delinivit, statum pristi- 
num, si quae sua erant accuratius vellet atten- 
dere, repromisit. A quo postquam medicinalia ser- 
monum et exortationum suarum antidota non ut 
prius obliquis ambagibus declinari, set soiito avi- 
dius praegustari et ad interiora pectoris recipi 
sensit, eum mox episcopii sui locum venerabilem, 
Bonnam videlicet, iucunde satis invitavit, iucundius 
suscepit, omni voluptate utriusque digna et com- 
moda cunctisque qui aderant gratissima, non im- 
memor regiae dignitatis, affecit. Qui dum adhuc 
simul essent, de his quae in expeditione, bellica 
immo divina virtute, facta sunt, nuntios accepe- 
runt. Institit nepotem patruus amplius consolari. 
Factum est in brevi instinctu huius consiliarii, ut 
filio suo, qui perierat et inventus est^ imperator to- 
tam Italiam delegaret, et quod maius fuit, pater- 
nam firmissime pietatem impenderet. Ubi dum 
maxime placuit populo^ viamque affectavit Olimpo, 
repente flos ille integerrimus et robur regni tu- 
tissimum e medio excessit 1 . Pater autem eius 957. 
imperator ac semper magnificus triumphator, post 
luctum consolatione, recepta, cum fratre suo veterem 
necessitudinem nova consuetudine iunxit; Coloniam 956, 
venit 2 ^ ibi se non tam fraternis deliciis, quam mu- Aprii. 
tuis cum illo aspectibus, affatibus, et cunctis omnino 
iucundissimis usibus oblectavit. Nec defuit ibidem 
severa in improbos et importunos cives regni cen- 
sura iudicii, blanda item in bonos et mites piae 
dominationis liberalitas. De statu regni rebusque 
eius tutandis et dilatandis sedulo et strennue in 
commune consultum, ut de sanciendis quibuslibet, 
aliis resecandis, cautissime ageretur, summo con- 
silio provisum est. 

37. Quaesivit interea summa diligentia pius 

1) cf. Widuk, III, 57. 2) cf. Cont. Regin. a. 956. 

pastor Bruno, veritatis assertor, euangelii propa- 
gator, navos et industrios viros, qui rem publicam 
suo quisque loco fide et viribus tuerentur. His 
ut neque consilium neque copiae deessent, sedulo 
curavit. Quotquot etiam de principibus et regiona- 
riis prioribus, caeterisque quorum dispositio regni 
intererat, saluberrimis suis admonitionibus ad com- 
munis bohorum omnium utilitatis foedus fide plena 
consenserant, hos ipse inter summos et familiares 
habebat, eisdern imperatorem, germanum suurn, 
adprime conciliabatj pensans non temere a quodam 
sapiente dictum: Bonus,ubi neglegas y segnior, at 
malus fit improbior. Archiepiscopum Treveris Hein- 
ricum^ magni meriti et summae probitatis virum, 
qui Rutberto magnifico presuli, Coloniae in gravi 
pestilentia^ cum et imperator ibidem esset, defuncto, 
successit, Wilhelmum quoque, praecluis et gra- 
tissimae excellentiae archimandritam, nepotem 
suum Fritherici Mogontiani antistitis successorem, 
ambos egregios, ambos in Domini lege perfecte 
instructos, imperatori alterum consanguinitate, al- 
terum probitate, utrumque familiaritate coniunctis- 
simos, ipse quoque inprimis summa veneratione 
colebat. Hos igitur tales tam illustres, tam certe 
sapientes religiosos et in omnibus bonis artibus 
eruditos viros ad consilium, ne forte ipse per 
se^ ut sunt humana, a tramite veritatis uspiam ex- 
orbitaret, frequenter adhibuit; hos cum ipso simul 
non solum in lectione consilio et disputatione, set 
etiam in acie vidimus, providentes bona non tan- 
tum coram Deo, set etiam coram hominibus. Erat 
namque in occidentalibus Lotharici regni finibus 
velut indomita barbaries, ea quae videbatur aec- 
clesiae proles, felicitati invidens alienae, nec mi- 
nus saluti suae, despiciens paternae blandimenta 
exortationis, terrorem vix sentiens potestatis. Qui 
si iuri suo permitterentur , suis perversi, sibimet 

ipsis pessimi viderentur. Ille vero ante omnia pro- 
vido usus est moderamine discretionis , ut pro 
qualitate locorum et temporum in praelatione pa- 
storum ad sapientissimi imperatoris nostri impe- 
rium dominici gregis paci et tranquillitati consule- 
ret 5 illos nimirum caeteris praeferens, quibus ne- 
quaquam esset incognitum, quid pastoris esset 
officium, quid mercennarii vitium, quid in mini- 
sterio suscepto^ quid in angaria aut agendum esset 
aut sperandum; alios, ut quasi cortinae iacinctinae 
interiora dornus Domini ornarent; alios, ut quasi 
sagacilicina deforis violentiam tempestatum arcerent. 

38. Libet meminisse quoddam huius pii patris 
pium et laudabile factum, quod in ipsis sacerdotii 
sui primordiis^ ut pro luctu spirituque moeroris in 
oppressorum cordibus excitaret spem salutis, effe- 
cisse cognoscitur, quamvis hoc ipsum, ob inopiam 
recte dividentium, linguae calumpnianti fuit obno- 
xium. Quid enim non pervertit invidentia, qua 
nulla maior esse videtur amentia? Siquidem Rathe- 
rus, Veronae — quae civitas est Italiae — ordinatus 
praesul, cum ex quadam levi suspitione, ut mos 
est gentis illius, ab honore propriae sedis esset 
expulsus, Leodicensis cathedrae vacanti, magna 953. 
eius industria, secundum statuta canonum incar- 
dinatus est. Quod quidem propter abundantem 
doctrinam et eloquentiam copiosam, qua inter 
sapientissimos florere visus est, non eidem solum 
aecclesiae cui praefuit, set et multis aliis circum- 
quaque valde proficuum fore putaturn est. Simul 
quia in illis partibus per zelum et contentionem, 
unde fieri solet inconstantia et omne opus pravum, 
quidam etiam sacerdotes Domini, plerumque, quod 
dictu nefas est, terrenae plus iusto confisi poten- 
tiae, populum inperitum scandalizabant : saepe dic- 
tus saepeque dicendus domnus Bruno , cui iam 
totius regni dispensandi cura imminebat, ratus id 

quod verum fuit, hunc eiectum antehac et ne- 
glectum hoc tanto beneficio ad illud fidei et veri- 
tatis foedus adduci, ut a nemine posset seduci, ita 
demum os loquentium inimica obstruere posse cre- 
didit si nulla occasio scandali posset in eorum epi- 
scopo repperiri, Set ad sui pernitiem pars sini- 
stra praevaluit; quicquid pro salute eorum gestum 
est 7 hoc sibi pestiferum aestimabant. Quid multa? 
Erratum est, saevitum e^st^ nec cessatum est, do- 
nec expulsione eius crudelitati suae et nequitiae 
satisfacerent. Ablata est omnis spes restitutionis 
eius; conspiratio enim gravissima facta est; quae 
nisi et hic penitus amoveretur, et in eundem 
locum Baldricus, qui erat de magnatorum terrae 
illius prosapia oriundus 7 subrogaretur, sedari non 
posse visa est. Ad hanc sentinam tempestates 
undique innumerae confluxerunt; navis aecclesiae 
laborante remige fluctuavit; gubernator ipsQ pro- 
cellosae tempestatis impetum ferre non potuit 
Cessit igitur; cessit, ne vinceretur a malo, set 
vinceret in bono malum; cessit adversantium vo- 

955. luntati, ut suo eos gladio iugularet sibi. Obstricti 
sunt sacramentorum fide spontanei, ut si accipere 
mererentur episcopum quem petebant^ invicta exinde 
firmitate auctoritatem aecclesiae et ius imperato- 
rium tuerentur. At ne quid in eiusmodi negotio 
imperfectiim restaret, quod curiosis alienarum re- 
rum investigationibus scrupulum comrnoveret, cum 
imperatore germano suo id effecit, ut Rathero 
episcopo, bis iam destituto, antiqua sedes Vero- 

961. nensis aecclesiae redderetur. 

39. Multa sunt alia et prope infinita, quae in 
brevi non in Lothariorum tantummodo populo, 
quem ipse ex integro susceperat gubernandum^ 
quem etiam, sicut inpraesentiarum cernitur, ex 
inculto et fero paccatum reddidit et mansuetum, 
set etiam per totum regnum gloriosissimi impe- 

ratoris sui in Dei rebus et salute tocius populi 
strennuissime operatus est. Erat enim eidem om- 
nio communis cura cifm seniore et germano suo, 
quorum uterque de altero merito gloriabatur in 
Domiao. Praeterea Lotharium., sororis suae filium, 
de antiqua regum prosapia ortum, cum a sobrinis 962. 
suis 1 vehementer esset oppressus, mirifice eruit et 
exaltavit; nec cessavit, donec in locum patris sui 
regem constituit, ac maiores ipso potentioresque 
Hugonis filios omnesque illius regni principes sub 
iugum eius stravit; ita prospiciens universis, ut 
sub unius moderamine imperii omnes pariter et 
ab hostibus tuti, et inter se invicem possent esse 
pacati. 

40. Imminet regno illi, quod reticendum nonest, 
saeva clades, Nordmannorum gens, quibus in pira- 
tico latrocinio non sunt alii exercitatiores. His ex 
magna iam parte praeda erat populus dissensione 
et civili pernitie assuetus. Quod illis superfuerat, 
inter se domestica seditione consumpserant. Egit 
autem provida dispensatio rectoris nostri, qui, 
quoniam hominem se esse intellexit, hurnani nihil 
alienum a se putavit 2 , egit inquam, ut ad se quasi 
ad tutissimum portum confugerent omnes, qui 
quietem et pacem amarent. Ipsorum etiam barba- 
rorum immanitatem et intolerandam dudum fero- 
ciam mitigavit. Siquidem eo tempore et rex eorum 
Haroldus 3 cum magna suae multitudine gentis regi 
regum Christo colla summittens, vanitatem respuit 
idolorum. 

41. Erat imperatori filius adhuc tenellus, de- 961. 
licatissimae indolis et integerrimae voluptatis, 
obses pacis et gloria plebis. Hunc archiepiscopis 
patruo fratrique 4 commendatum, ad custodiam 
regni Cisalpini reliquerat imperator,, profecturus 

1) filiis Hugonis Magni. 2) Terent. Hea. 1, 1, 25. 3) cogno- 
mine Blataand. 4) scil. etus (Ottonis II.) Brunoni et Wilhelmo. 

961. Romam et res tocius Italiae ordinaturus. Caesar 
ipse futurus, electum summo consensu ab omni 
populo regem esse constituit, unxeruntque Ottonem 
aequivocum patris Bruno archiepiscopus, Wilhel- 
Mai mus et Heinricus caeterique sacerdotes Domini re- 
26 - gern in Aquisgrani palatio, et exultavit maxima 
gratulatione populus dicens: Vivat rex in aeter- 
nnm! Divisi sunt deinde ab alterutrum germani, 
par semper invictum ; et, imperatore Alpes Pen- 
ninas transeunte, remansit citra spectatus atque 
incredibili pietate utrobique desideratus pius pastor 
et archiepiscopus Bruno. Non longe post domino 
et fratri suo, quia ipsum per se ire non licuit 7 
auxiliares copias non levem armaturam 1 de Lo- 
thariorum populo misit. His praefuit Godefridus 
dux, quem ipse nutrivit, vir sapiens et religio- 
sus, amantissimus pacis, observantissimus aequi- 
tatis, imperatori per id tempus ad votum ser- 
viens, omnibus placens. Hic eodem tempore* 
febre correptus, in magnam spem futurae quietis 

964. exspiravit. De cuius innocentia quodammodo 
securus, quasi testis et conscius vitae eius, pius 
pater Bruno, cum de pecunia dispensanda ageretur 
pro remedio animae illius, non valde eam talibus 
indigere asseruit. Imperatoris praeterea reditum 

965. frater eius nocte dieque sollicitus expectavit; rede- 
unti in omni gloria laetus occurrit. Eius enim 
eximia virtus, dignitas., et in eo negotio quod 
gessit fides et continentia; simulque cum ipso spem 
otii, et tranquillitate animorum iudicia, leges, cum 
concordia populi regis et principum auctoritatem 
reductam aestimavit. Cuius consiliis omnibus, cum 
ipse nihil aliud dies ac noctes nisi de salute po- 
puli cogitaret, interfuit, et inter primos excelluit. 
Hic eidem gravissimus auctor ad constituendam, 

1) gravis armaturae equites, quibus hodieque Lotharingia antiqua 
excellit. 2) obiit a. 964. Cont. Reg. 

fidelissimus socius ad comparandam, fortissimus 965. 
adiutor ad rem publicam perficiendam fuit. 

42. Igitur cum in hoc sanctissimo studio im- 
perator tricesimum regni sui, germanus eius duo- 
decimum pontificatus sui ageret annum , nondum 
nisi vix praelapsus aetatis quadragesimum, sanctam 
pentecosten 1 simul Coloniae celebrantes, qua maior Mai 
mortalibus gloria concessa non est, sese invicem 14 - 
inter sancta sollempnium dierum officia una cum 
diva matre, sorore regina 2 , nepotibus filiisque re- 
gibus, totaque illa Deo dilecta familia et cunctis 
regni senatoribus afFuerunt/Constat enim nullum 
aliquando locum tanta celebritate, tanto splendore 
omnis generis hominum, aetatum, ordinum flo- 
ruisse. Hanc itaque gloriosissimi caesaris augusti 

et germani eius, summi et incomparabilis viri 
Brunonis archiepiscopi, fidam Deoque placitam in 
omni voluntate et opere coniunctionem, hanc con- 
spirationem in omni utilitate et honestate admini- 
stranda et bene gerenda, hanc iucundissimam vitae 
officiorumqueomniumsocietatem, morssaeva, mors 
horrenda, mors inquam sola diremit. Et revera, 
quamvis nihil atrocius videretur, nihil tamen esse 
potuit, quod eam innocentius diremisset. 

43. Ergo cum summus antistes Bruno senioris lun. 
et fratris sui orientem versus euntis eontubernia, 
ruens prius in oscula et flens largiter, reliquisset, 
paccataque omnia et quieta intra metas regni sibi 
creditas, agens Deo gratias, aspexisset: iterum 
iterumque suos omnes ; clerum, populum, quae 
agenda fuissent, ammonuit; et mox in occidente 
Compendium 3 adiit, ut ibidem nepotes suos ab in- 
vicem dissidentes ad concordiam revocaret, in fide 

1) aut Ottonem circa diem 23. Maii Colonia Ingelheimum rever- 
sUm, post paucos dies Coloniam iterum adiisse, aut, quod aegre 
credas, Ruotgerum errasse statuendum erit. Certe imperator die 
23. Maii lngelheimi, d. 25. Triburiae, d. 2 et 8. Iunii Coloniae 
diplomata edidit. 2) Gerberga cum filiis aderat. 3) Compiegne. 

965. et gratia stabiliret, aeeclesiae religionem, regi ho- 
norem 5 et quae sua essent dictante aequilatis ra- 
tione, annuente Domino, singulis confirmaret. Eo 
intentus negotio infirmari coepit; et sic Remen- 
sium civitate gravi corporis molestia detentus, 
quinto demum die postquam invasit, aegritudo 
eum praevenit. Quibus diebus in itinere non mi- 
nus quam in hospitio, lectione assidua, nullo pene 
alio cibo refocilatus est. Interrogatus autern fami- 
liariter ab episcopo Wicfrido \ ut ipse testis est, 
cuius morbi gravedine urgueretur, non morbum 
set dissolutionem sui corporis esse^ respondit. 
Episcopus itaque supradictae metropolis dignissime 
eum recepit, humanissime tractavit; et in festivi- 

Oct. tate quidem, quae tunc inerat, sancti Regimii, le- 
*• vius aliquantulum habuit, ita ut clientulis eius et 
sociis spes esset recuperandae salutis eius. Ipse 
autem, vocatis episcopis qui simul cum eo vene- 
rant, Theoderico 2 et Wicfrido, postulavit, ut te- 
stamenti sui faciendi copiam ei facerent et adiuto- 
rium exiberent. Quod cum perdolenter et lacrima- 
biliter valde excusarent, valitudinem optatam in 
brevi pollicentes futuram, ille animi industria, qua 
semper viguit, econtra renisus: Dum tempus est, 
inquii, hoc fiat; multa nobis alia post haec restant 
agenda. Ingravata est deinde infirrnitas et inva- 
luit 5 iamque anhelitus intercluso faucium meatu 
vitalium lassitudinem praemonstravit. Tunc vocato 
riotario,, coram memoratis testibus testamentum 
suum ipse dictavit 3 res omnes quas habuit, a sese, 
dum adhuc in bona spe viveret, abalienavit, 
dispersit, dedit pauperibus; quodque ordinandis 
exterioribus aecclesiarum Dei aedificiis congessit r 
in brevi secundum collatam sibi sapientiam, facta 
et corroborata cautione sua congrue et professione 
sua digne, divisit. Hoc qui legere ipse quaerit, 

i) Virdunensi. 2) Mettensi. 

inferius scriptum in promptu habebit. Ingenium, 965. 
quod mundo corde et iugi exercitatione politum 0ct * 
dono Dei reddidit et inlustre, illum, ut liquido ap- 
paret in eius verbis, non defecerat in extremis. 

44. Post haec pauper Christi, collecta animi 
virtute, iterum semotim episcopos advocavit. Qui- 
bus assidentibus et interioribus factis, haec verba 
gemitu exuberante et fletu inundante profudit: 
Tria mihi videntur genera esse confessionis, qui- 
bus se cor hominis domino Deo suo y renum testi 
et scrutatori cordium, patefacit, non ut ipsi, qui 
nihil non novit, lucidius innotescat, set ut ille y qui 
se parum novit, veracius semet ipsum agnoscat, et 
aut Deum in benefactis laudet^ aut se in malefactis 
accuset. Hoc cum semper fieri debeat — sic enim 
vigilare praecipimur 1 , ne fur veniat quando nobis 
incautis damnum illaturus irrepat — tum pulsante 
domino domus per infirmitatis molestiam, necesse 
est^ ut mens se quibus possit viribus erigat, qua 
valeat intentione iudici suo appropinquanti assur- 
gat, sopitis terrenis desideriis spe ad superna fla- 
gret, bona perennia, etsi non meruit minime tamen 
desperet, sibi defidat, in Domino confidat. Ecce 
fratres dilecti, sicut cernitis, pulsatur ianua pectoris 
mei; vocor ad reddendam rationem operis mei. Si 
quid potestis, rogo^ ferte praesidium , orationis ve- 
strae porrigite manum. Incertus inter spem metum- 
que feror; ut in neutram partem pronior inflectar, 
id vero enitendum est. Set quae sunt vires meae? 
Misericordiae remedium praestolor in manu Crea- 
toris mei sum; de me . quod ipsi placet, ut fiat ex- 
pecto. Bonum est confiteri Domino. Confessio et 
magnificentia opus eius. Non enim aliquid boni 7 
nisi ipso operante fieri potest. Est autem quae- 
dam confessio , non peccata deplorans ; misericor- 
diam tamen implorans ; de qua per psalmistam ex 
persona Domini dicitur 2 : ^Sacrificium laudis hono- 

1) Matth. 24, 42. 43. 2) Ps. 49, 23. 

965. rificabit me, et illic iter quo ostenddm illi salutare 
meum u . Hoc salutare, id est dominum lesum, ore 
confiteor, et corde credo, quod Deus illum suscita- 
vit a mortuis. Hic omnes thesauros sapientiae et 
scientiae absconditos agnosco. Hunc dominum Ie- 
sum nemo potest dicere, nisi in Spiritu sancto; ante 
illum est omne desiderium meum y et gemitus meus 
ab eo non est absconditus. Dixi, confitebor adver- 
sum me iniusticias meas Domino, quod est secun- 
dum genus confessionis lamentabile in peccatis. 
Tercium, quod commendat beatus lacobus aposto- 
lus 1 : „Confitemini, inquiens, alterutrum peccata ve- 
stra, et orate pro invicem, ut salvemini'-, hoc vobis- 
cum domini et fratres mei y agere volo ; hoc anxie 
quaero. Spero autem, quod advocatum habemus 
apud Patrem lesum Christum iustum, et ipse est 
propitiatio pro peccatis nostris. Deinde postquam 
his se coram Domino totum effudit, corporis et 
sanguinis dominici sacramentum, virtutis eiusdem 
sacramenti non inscius, expetivit. Quod cum fuis- 
set allatum^ vir ille Domini^ quid animo senserit, 
toto corpore prostratus ostendit. Refectus autem 
hac vitali alimonia, spe validior lectulo restitutus 
est, dies postquam non minus quam quinque in 
eodemcorporis languore et spiritusfervorepermansit. 

45. Sollempni vero die beatorum martyrum 
Gereonis et sociorum eius iam vergente, subito 
Oct. mentis excessu raptus, episcopis, ducibus, co- 
J ' mitibus, et cunctis qui aderant, luctum movit 
ingentem, quia dissolutionem optatissimi corporis 
instare putabant praesentem. Ille, ut solebat, pau- 
lulum convalescens tumultum manu sedabat, fletus 
et rugitus astantium mitigabat, maiores et hoc 
affatu ultimo digniores ex nomine vocabat: Nolite, 
inquiens, nolite, fratres, hac mea sorte tristari. 
Divinae animadversionis iudicio cunctis mortalibus 
imposita est ista conditio ; non licet nolle : quod 

1) Iac. 5, 16. 

Omnipotens sanxit inevitabile. Tristihus istis in 965. 
brevi laeta succedunt. Illuc non assumpta vita y set ^ct. 
mutata inmelius, pergo ; ubi viros longe plures et 
clarioreSj quam hic umquam viderim^ cito videbo. 
JSec plura his locutus, lectulo fessa mox membra 
reposuit. Consuetum paulo post, luce adhuc inte- 
gra, vespertinae laiidis officium, nocte iam pro- 
funda completorium ipse cum fratribus consumma- 
vit 5 domino Deo suo sanctorumque eius precibus 
sese quasi mox iturum attentius commendavit; 
iter suum magno illo viatico, sancto videlicet et 
unico redemptionis nostrae pignere, munivit; epi- 
scopos seipsumque et eos qui praesto erant be- 
nedictione consignavit. Ita tremendam dissolu- 
tionis suae horam animo intento ad Creatoris sui Oct. 
imperium expectavit. Et in media nocte trans- 11# 
acta., conversus nisu quo poterat ad episcopum 
Theodericum nepotem suum: Domine, inquit, oral 
et mox inter psallentes Domino et orantes nimium- 
que flentes spiritum exalavit. Quod i n iHo non 
potuit rnori, redditum est Creatori: corpus autem 
eius exanime, sicut ipse vivus praeeeperat, eodem 
die, id est 5. Idus Octobris, indefessi eius co- 
mites levatum in feretro transferentes, octava po- 
stea die ad augustam sedis ipsius metropolim Co- 
loniam pervenerunt. Quorum adhuc nonnulli iure- 
iurando et mirum in modum affirmando testantur, 
in longo illo itinere nullam pene lassitudinem aut 
laboris molestiam se sub tanto onere pertulisse. 
Unde autem ibant, quocumque ibant, quascumque 
et gentes, quascumque terras attingerant , omnes 
mirabiliter huius, ut eorum verbis utar, digni Deo 
viri merita in rem publicam, in imperatorem, in 
reges, in principes, in omnem populum, eximia, 
qua quisque facultate poterat, aestimabant. 

46. Iam vero cum eiusmodi exequiae Colo- Oct. 
niam adventarent, et hoc per omnem regni Lotha- 18 * 
rici populum fama nimis odiosa dispergeret, ita 

4* 

965. dissoluti sunt omnes, praesertim sanctissimae sedis 
illius et aecclesiae alumni, quasi discessus tanti 
pastoris et obitus eiusdem esset aecclesiae funus. 
Nam secundum amplitudinem prioris consolationis 
tunc invaluit vis et magnitudo doloris. Flebant 
igitur omnes, plerique donec exsiccarentur in eis 
lacrimae. Multi congelatis membris attoniti 5 in 
tanta orbitatis huius miseria semet ipsos vivere 
obliti sunt. Ante omnes luctu se lacrimisque, ma- 
gis autem interno dolore cordis affecit, qui hunc 
patrem patriae prae caeteris amavit, Folcmarus, 
memorabilis probitatis et industriae diaconus ac 
prudens fidelisque huius sanctae aecclesiae protus 
et iconomus 1 , quo nomine eum ipse pater^ nt- 
puta vicarium suum et sibi in omni negotio con- 
iunctissimum, honorare consuevit; in quo solo 
tunc omnium desolatorum ora oculi et animi ver- 
sabantur^ quorum certe omnium voluntate atque 
desiderio iam electus, licet nondum designatus, 
fuerat praesul. Huic pius pater absenti, quod 
eum nosset, ex nomine res suas omnes egenis et 
aecclesiis episcopii sui distribuendas, praescius 
credo futurae successionis, summo studio delegavit. 

47. Est prope muros civitatis aecclesia, 
structura quidem et opere humilis, set apostolo- 
rum nomine^ in qnorum veneratione consecrata 
perhibetur, insignis$ in ea depositum pastoris sui 
corpus exanime sacerdotii velabant insignibus 5 quo 
paucis^ nisi episcopis et quibusdam secundi or- 
dinis sacerdotibus, patebat accessus. Inde mox 
elevatum, clerus et populus cantum planctumque 
permixtum ingeminantes, in aecclesiam bcatissimi 
Petri apostolorum principis, ubi sedes erat vene- 
rabilis, detulerunt. Noctem illam celeberrime in 
vigiliis et psalmodiis, vix refocillatis corporibus, 
Oct. insomnem duxerunt. Mane autem facto, convenit 
19 * univerca civitas, et eorurri^ qui de diversis pro- 

i) t. e. jtQoto§ et olxovojxog 

viciis et regnis subita fama exterriti advenerunt, 969. 
innumerabilis multitudo. Affuit Treverensis archi- ^ct. 
episcopus et Leodicensis antistes 1 . Processerunt 
in medium episcopi Theodericus et Wicfridus 2 ^ 
testes ultimae sanctionis eius et legationis, quam 
filiis suis ibidem Deo militantibus misit. Lectum 
est testamentum eius in presbiterio venerabili ante 
altare sanctissimi Petri; recensita sunt et ea, quae 
pio quidem et sollicito in Dei rebus animo rogavit 
et iussit, set scribenda non censuit, videlicet ut anno 
illo totopersingulos diesnumquamminus quam libra 
denariorum integra in usus pauperum erogari deberet. 

48. Deinde secundum postulationem et desi- 
derium cordis eius, quo flagrabat in extremis suis, 
suasum est clero sanctissimo, ut volenti animo 
corpus eius transferri permitterent ad monasterium 
monachorum, quod in honore sanctorum martyrum 
Pantaleonis , Cosmae et Damiani atque Quirini 
extra urbis muros non solum tunc construxit, set 
adhuc usque consilio et providentia sua construit 
et ordinare non cessat., gubernante Deo insignia 
bonae voluntatis eius persanctorum merita, quorum 
illuc et reliquias advexit et patrocinia sibi religiosa 
et sedula supplicatione providit. Assenserunt promp- 
tissima voluntate omnes ad omnia quae impera- 
vit; solum illud difficillime persuasum est, ut de 
summo sacratissimae sedis eius loco corpus abdu- 
ceretur exanime. Lugebant quasi iterum destituti, 
non audentes post longam deliberationem vel in 
hoc resistere eius religiosissimae voluntati. De- 
ductus est pastor ab ovibus , dici non potest, qui- 
bus lamentis et questibus. Sepultus est in aeccle- 
sia beatorum martyrum 14. Kalendas Novembris, 
ubi usque hodie perspicue monstratur, quantus 
fuerit in oculis bonorum omnium. Quem postea 
amiserunt^ qualis fuerit, et boni et mali luci- 

1) Eueraclus gui et Euercar glossa codicis sec XI , 2) Virdunen- 
$is episcopus glossa sec. XI. 

dius agnoverunt Frequentant locum sepulturae 
eius; certatim memorant, quid fecerit, quid do- 
cuerit, qualis vixerit, qualis obierit. Modo pro illo 
orant modo, ut ipse pro se orare dignetur, rogant. 
Signa non quaerunt, vitam adtendunt, doctrinam 
recoluntj futurum in eo aut sibi aut posteris suis 
magnum aliquid pollicentur. Denique omnes eius 
monimentis, sicut olim per vivum, ita nunc per 
mortuum ad Dei laudem et gloriam excitantur. 

49. Testamentum domni et in Christo vene- 
randi Brunonis archiepiscopi, feliciter. Bruno ser- 
vus Chrisii, filiis suis Coloniae Deo militantibus. 
Quae in animum induxi de rehus quae divina mihi 
commisit munificentia dispensandis, vestro roborari 
iudicio, inniti testimonio, si ipsum me praesentem 
haec Deus vobiscum communicare non siverit, dignis- 
simum statui scripto ad vos perlato. Eapropter 
ex sententia fratrum nostrorum Theoderici, Wicfridi, 
qui et ipsi alumni vestri sunt, cuncta consciscite, 
recte Deo volente cuncta transagite, et quicquid the- 
sauri nostris opibus illati aecclesiae — quicquid enim 
est, clavibus huius Evizonis viri illustris, kimiliarchi 1 
sancti Petri, custoditur, praeter si quid a ministris 
nondum relatum sit — ne quid ab aecclesia divisum 
esse videretur, sub testimonio Christi et aecclesiae, 
ante altare sancti Petri, palam domno Popone 
proto et iconomo aecclesiae nostrae congesta dili- 
gentique ratione inspecta, vasa aurea et preciosiora 
quaeque in ministerio sanctae Dei genitricis Mariae 
et beati Petri apostoli in ipsa aecclesia in perpetuo 
usu perpetuo consecrentur. Cuppam auream^ si- 
gillum et scutellam Graecam, quae penes nos sunt, 
beato Pantaleoni; candelabra praeterea quae in 
ministerio nostro sunt cottidiana, equitem argen- 
teum a Magonciaco archiepiscopo datum, pallia 
decem optima, vasa decem argentea ex melioribus^ 
libras centum ad claustrum perficiendum, trecentas 

1) i. e. thesaurarii. 

ad aecclesiam ampliandam y cortinam latiorem, men- 
salia tria, tapecia tria scannalia 1 totidem, mappas 
triginia, insuper equarum quicquid nobis fuerit, ipsis 
quae aecclesiae repertae sunt exceptis, villas quas 
aecclesiae nostrae adquisivi, Langalon 2 iuxta Renum, 
Werebetti, Heingelon^ Lidron, Wishem 3 , quam Mosa 
alluit; domum quoque sobrini nostri Mettensis epi- 
scopi, et villam Havingan, insuper quicquid de re- 
bus aecclesiae nostrae tenet, trado. Detur etiam 
usui monachorum tercia pars huius anni fructuum, 
ad usus nostros elaboratorum. lerichomium* loco 
competenti ad nutum abbatis non longe a coenobio 
constituatur ; cui quicquid praedii nobis Tuitii b est, 
Leresfelt praeter in Saxonia usque situm*, et quic- 
quid Gevehardus quondam Bonnensis praepositus 
iuxta Mosellam scitur habuisse, confero. Et ut 
hoc bona venia nostri senioris et successoris fieri 
queat, pro utriusque nostrum remedio, Ruothinge 7 * 
quod aecclesiae rebus opera nostra augmentatum 
est, ut libet, utatur. Instar oratorii, quod beato 
Privato construimus iuxta altare sancti Martini in 
occidente aecclesiae, beato Gregorio magno martyri, 
qui recens adductus est, fiat * ubi sacratissimum 
corpus eius recondatur. Huic fundando centum 
librae legentur. Cuppas aureas fratribus nostris ad 
Sanctum Petrum, libras viginti, cortinam, mensa- 
lia duo, scannalia totidem. Ad sancti Gereonis 
dltare urcei rnagni, pallia duo, tapete ex maiori- 
bus; fratribus naves et librae duodecim, mensale et 
scannalia duo. Ad altare sancti Severini consum- 
mandum quatuor librcte auri^ fratribus librae octo, 
vasa duo, mensale, scannalia duo. Sancto Cuni- 
berto s scutulae duae. Sanctis Eivaldis duobus pallia 
triaj fratribus vasa duo, librae octo, mensale, 
scamnalia duo tapete unum. Sancto Andreae librae 

1) i. q. scamnalia. 2) Langel infra Bonnam. 3) Wessem supra 
Ruremondam. 3) i. e. yr]Qoxo|xsiov. 5) Deuz. 6) an in Saxonia adqui- 
situm? 7)Roediegen. 8) Quae sequuntur ecclesiae sunt Colonienses. 

triginta , pallia qaatuor , totidem vasa, candelabra 
duo i fratribus librae sex. Beato Elifio martyri, 
sanctb Martino confessori conferatur tantundem; 
praedium praeterea Solagon per precariam nostrae 
aecclesiae adquisitum. Ad sanctae Mariae altare 
vasa duo ex melioribus; monasterto et claustro 
perficiendo librae centum, cortina, scamnalia duo y 
mappae totidem. Ad altare sanctae Ceciliae auri 
Ubrae tres, cortina, candelabra duo, vasa duo 
iapete unum^ scamnalia duo; in consummando mo- 
nasterio Ubrae quinquaginta. Collegio illius monaste- 
rii librae decem, mensale. Ad Sanctas Virginis vasa 
duo, candelabra duo,pallia duo , cortina, tapete unum, 
scamnalia duo. Sanctis monialibus librae decem y 
mensale. Altari sanctorum martyrum Cassii et Flo- 
rentii auri Ubrae duo, baccina* quae penes nos sunt 7 
cuppae duae : pallia totidem; fratribus Ubrae decem. 
Sancto Victori et collegio tantundem. Monasterio et 
claustro Sosacio 1 fundando Ubrae centum; altari 
sex vasa, pallia totidem, tapete unum ex maiori- 
bus, scamnalia duo, cappa et casula ex nostris y 
praedium praeterea quod Wodilo de precario nostro 
dedit, illud etiam quod domnus Popo Richildinc- 
huso 2 et Arvite^ nobis satis naviter adquisivit. 
Fundite corda preces, lacrimosas mittite vocesj 

Ecce pater patriae conditus in silice, 
Regia progenies, terras memoranda per omnes, 

Bruno paeificus, vir bonus atque pius. 
Archos antistes, cui data Colonia sedes, 

Visus erat cunctis karus ubique bonis. 
Offendit tenebras lux vivacissima tetrasj 

Invida lingua tacet, laus modo vera placet. 
Non fuit hic mundus tam raro munere dignus, 

Raptus ab hoc naevo, iam fruitur Domino. 
Idus Octobris quinto praesul duodennis 

Vitae concessit, spes comes alma fuit. 

*) germ. hecken. l) Soest. 2) Recklinghausen. 3) Erwitte» 



